Nigeri? se nuwe leier – praag.co.za — 20 jaar jonk!\nNigeri? se nuwe leier\nUmaru Yar’Adua is die nuwe president van Nigerië. Die Nigeriese verkiesingskommissie het die omstrede aankondiging gister gemaak. Dit volg op ’n verkiesing wat gekenmerk is deur verskeie insidente van swak logistiek, bedrog en geweld. Selfs Olusegun Obasanjo, die uittredende president en beskermheer van Yar’Adua, het erken dat die verkiesing nie glad verloop het nie.\nYar’Adua het gister ’n beroep gedoen op Nigeriërs om te verenig en gevra dat mense van hulle verskille vergeet. Die opposisie het egter gedreig om die verkiesingsuitslag in die hof te beveg en bykans alle waarnemersendings het die verkiesing gekritiseer.\nYar’Adua is die 55-jarige goewerneur van een van Nigerië se noordelike state, waar Koran-gebaseerde wetgewing geld. Hy word as een van die min goewerneurs gesien wat hom nie aan korrupsie skuldig maak nie. Volgens die verkiesingskommissie het die nuwe president 24.6 miljoen stemme op hom verenig. Hy het onderneem om korrupsie uit te roei. Volgens verlede jaar se verslag van Transparency International verskyn Nigerië in posisie 142 (uit 163) op die lys van mees korrupte lande.\nVolgens sy teëstaanders is Yar-Adua egter siek: hy ly aan ’n ernstige nierkwaal en is onlangs in die geheim in Duitsland hiervoor behandel.\nукладка ламината цена за м2Данильченко Юрий прокурор\nSkrywer Dan RoodtGepubliseer op 24 April 2007 Kategorieë Internasionale nuusSleutelwoord Internasionale nuus, Nigeri? se nuwe leier, Nuus\nVorige Vorige artikel: ‘n Afrikaner in Engeland\nVolgende Volgende artikel: Die Nqakulas in die nuus


Numerologie Getalle | May 2022\nSielsdrang nommer 4\nAs u 'n sielsdrang nommer 4 is, is u doelwitte en u lewe in geheel gebou rondom die eenvoudige doelwit van stabiliteit. U hou nie daarvan om in chaotiese situasies te wees wat die delikate balans bedreig nie\nSielsdrang nommer 9\nDie sielsdrang nommer 9 is 'n perfeksionis wat niks met foutloosheid sal vereffen nie. Van klein dingetjies tot hoe meubels ingerig is tot komplekse dinge soos gevoelens en verhoudings, u wil alles net reg hê\nSielsdrang nommer 7\nHulle sê dat kennis krag is, en dit is beslis waar vir Soul Urge Number 7. Kennis is hul primêre motivering. U sal nie kennis soek nie, maar u wil krag hê. U hou daarvan om ter wille te leer\nSielsdrang nommer 6\nAs 'n sielsdrang nommer 6 is u 'n suiwer gewer. Jy geniet dit om na ander om te sien en om ander gelukkig te maak, is vir jou 'n simbiotiese verhouding. Hulle geluk word jou geluk. Jy\nSielsdrang nommer 8\nDie primêre drang van die Soul Urge Number 8 is die grootheid teen elke prys. U is kraghonger, maar daar is niks daarmee verkeerd nie. Jy wil net meer uit die lewe hê, en jy wil\nDie sielsdrang nommer 1 verteenwoordig 'n diepe begeerte na onafhanklikheid. Dit dryf die besluite wat u in die lewe neem. U is nie gemaklik met wat in u lewe gebeur nie, tensy u in beheer is\nSielsdrang nommer 5\nDiegene met die sielsdrang nommer 5 word aangedryf deur die behoefte om te verken. Hulle het 'n ingeboude reislust wat hulle moet vervul. Hulle is op hul beste wanneer hulle nuwe plekke verken en nuwe ervarings beleef.\nSoul Drang nommer 3\nSoul Urge Number 3 is 'n natuurlike ekstrovert, jy hou daarvan om naby ander te wees en hou daarvan as ander jou geselskap geniet. Gelukkig word ander mense aangetrokke tot die natuurlike charisma en vreugde\nSielsdrang nommer 22\nDie sielsdrang nommer 22 het 'n eenvoudige doel voor oë; hulle wil 'n blywende nalatenskap aan die wêreld agterlaat. As u hierdie nommer het, word u aangedryf deur die behoefte aan die wêreld\nNumerologie 9 - Betekenis van nommer 9\nOntdek wat numerologie nommer 9 in u lewe beteken Numerologie 9 is die aantal universele liefde, so dit is 'n persoon wat deur die energie gedompel word.\nal wat blink is 'n goue lied\nniemand hou van jou as jy 23 lirieke is nie\nek sal 500 myl lirieke loop\nEk het nie daardie jamie lawson verwag nie\nzager en evans in die jaar 2525 lyrics\nmôtley crüe as ek môre sterf


Customizer Skins / Wraps / Decals | Gadgets aanpas »#BeDIFFERENT - GeekColor.com\nDruk jouself uit met sketse wat deur jou ontwerp is. Pas enige gadgetmodel aan met jou vel.\nVerken die moontlikhede en maak dit joune!\nVoeg jou eie persoonlike geur by jou alledaagse elektroniese toestelle. Laai jou eie beelde maklik op en skep persoonlike toestelbeskerming vir jou of 'n unieke persoonlike tegnologie-geskenk. Of dit 'n gedenkwaardige foto of oorspronklike kunswerk is, wys jou styl en passie aan.\nBring jou kreatiewe idees tot die lewe met ons decal skin customizers. Gepersonaliseerde slimfone, rekenaars, tablette, spelkonsole ... ontwerp 'n vel vir die toestel wat jy nodig het. Skep nou jou eie persoonlike tegnologie bykomstighede.\nPas nou jou vel aan


Die ‘Tussen-Testamentêre tydperk’ toe nooit stil | Kerkbode\nDie ‘Tussen-Testamentêre tydperk’ toe nooit stil\nApril 27, 2017 Jacobus de BruynLees dié boek\nDeur Frederick J Murphy\nUitgewer: Hendrickson Publishers, 2002\nResensie deur Jacobus de Bruyn\nDie meeste dominees en lidmate het seker geleer van ’n sogenaamde “stil-tydperk” tussen die Ou en Nuwe Testamente.\n’n Periode van ongeveer 400 jaar ná die profeet Maleagi se optrede waarin die stem van die Here “stil” is tot by die optrede van Johannes die Doper. Hierdié boek van Murphy het my egter vir die eerste keer laat besef hoe verkeerd die gedagte aan ’n sogenaamde “stil-tydperk” is.\nDie boek is bedoel as ’n inleiding tot die Tweede Tempel-periode (520 vC – 70 nC). Hierdie Tweede Tempel-periode is die tydperk waarbinne Judaïsme hervorm is tot ’n suiwer monoteïstiese godsdiens. Dit is as deel van hierdie hervormingsbeweging binne die Ou-Testamentiese godsdiens dat die Ou-Testamentiese kanon en sy Griekse ekwivalent, die Septuagint (LXX) gevorm is as Woord van God. Die Septuagint was dan ook, vir die eerste ± 400 jaar van die Kerk se bestaan, die “Bybel” van die vroeg-Christelike Kerk. Die Tweede Tempel-periode is dan ook die milieu waarbinne Jesus optree en die Kerk tot stand kom. Early Judaism het my dus laat besef hoekom en hoe selfs ook die Deutero-kanonieke boeke vir ons as Protestante belangrik is.\nHierdie boek het my gehelp om te snap hoe groot die impak van die Babiloniese ballingskap op die psige, politieke verwagtinge en godsdiens van Israel was. Op ’n praktiese manier het die boek my gehelp om te verstaan hoe om die beginsels binne Levitiese wette te ontdek en hoe om dit betekenis te laat kry in ons eie tyd vandag. Hiermee saam het Early Judaism my gewys hoe belangrik die geskiedenis van byvoorbeeld die Hasmoniese konings is om iets dieper agter die optrede van Jesus by die reiniging van die tempel tydens die Fees van die Tempelwyding te verstaan. Die boek gee ook ’n goeie blik op die moontlike invloed van die Qumran-gemeenskap op die Nuwe Testament en verduidelik verder ook die optrede van Jesus binne die konteks van sy Joodsheid en die Joodse wêreld van sy tyd.\nIn kort het Early Judaism my gewys hoedat God aktief tydens die Tweede Tempel-periode tussen sy mense betrokke was, soveel so dat sy stem nooit stil was nie.\n▶ Dr Jacobus de Bruyn is leraar by die NG gemeente Bergville aan die voet van die Drakensberg in KwaZulu-Natal.


Jay-Jay Eras: Uit Die Duisternis Na Die Lig - Joy! Digital\nJay-Jay Eras: Uit Die Duisternis Na Die Lig\nJay Jay Eras was ’n begaafde jong man met ’n blink toekoms, behalwe dat hy besig was om die verkeerde rigting in te slaan. Tensy daar ’n dramatiese verandering in sy lewe plaasvind, sou hy aan die verkeerde kant van die wet beland en vir die res van sy lewe agter tralies deurbring.\nBlink toekoms voorspel\nHy was die enigste kind van welgestelde ouers wat toegewyde Christene was en versot op hulle seun – Jay-Jay het niks kortgekom nie. Hy was onderhoofseun, het akademies presteer en was ’n begaafde rugbyspeler. In 1994 is hy is na die Randse Afrikaanse Universiteit om onderwys te studeer. Daar was hy die kaptein van die onder 19-Gauteng Leeusrugbyspan wat deur Jake White afgerig is, die man wat uiteindelik die Springbokke na Wêreldbekerglorie sou neem. White het ’n blink toekoms vir hierdie jong man voorspel.\nReis na ’n verre land\nJay Jay het egter van die veelbelowende pad afgewyk. Soos die verlore seun in die Bybel het hy homself in ’n ‘verre land’ bevind waar drinke-ry, die een verhouding na die ander, en niks-werd vriende sy lewenswyse geword het. Hy het dobbelary ontdek, ’n aggressiewe neiging ontwikkel en gedurig rusie op kampus uitgelok. Hy het sy ouers gehaat en hulle besteel om sy groeiende dobbelgewoonte te bekostig. Dit het die universiteit nie lank geneem om hom uit die koshuis te skors nie en hy is van ’n rugbytoer af huis toe gestuur weens swak dissi-pline. Toe het hy sy studie opgeskop. Hy was op ’n steil afdraand met ’n tragiese verkwisting van groot potensiaal.\nOntmoeting in ’n nagklub\nJay Jay se pa het egter nie moed opgegee nie. Altyd hoopvol dat hy sy seun kon bereik, het hy gulhartig vir hom werk aangebied. Dit het egter nie uitgewerk nie omdat die twee net nie oor die weg kon kom nie. Jay Jay het toe sy eie sakebedryf begin. ’n Paar jaar later het hy Jacinta by ’n nagklub ontmoet, pas terug op haar voete na ’n kort huwelik en egskeiding. Sy is jonk getroud en het uit ’n streng Portugees-Katolieke agtergrond gekom. Jacinta kon egter nie ’n eggenoot hanteer wat meer in pornografie as in haar belangstel nie.\nHuwelik en nuwe geleenthede\nJay Jay en Jacinta is in 1998 getroud. Dinge het nie goed begin nie. Sy was ontsteld toe hy in ’n geveg betrokke raak tydens sy rampartytjie en verpletter toe hy nie vir die troue se repetisie opgedaag het nie. Jay Jay was sjarmant en ’n deurtrapte leuenaar wat ’n dubbele lewe geleef het. Hy was nie van plan om sy dobbelary en ’n partytjie by Teazers vir ’n repetisie kort te knip nie. Daar het nog meer verwerping vir Jacinta voorgelê toe Jay Jay op hulle wittebrood meer in visvang as in haar belanggestel het.\n’n Verskriklike verhouding\nAs ’n trougeskenk het Jay Jay se pa vir die paartjie betaal om ’n jaar oorsee te toer en mekaar beter te leer ken. Dit was egter ’n onplesie-rige mislukking en as Jacinta nie swanger ge-raak het met hulle eerste kind, Tristan, nie, sou hulle mekaar verlaat het.\nTerug by die huis het Jay Jay se pa, altyd die vrygewige optimis, hulle ’n huis, ’n motor en sy sakebedryf gegee. “Op 23 het ons niks kortgekom nie,” sê Jay Jay, “maar ons het ’n verskriklike verhouding gehad. Geen passie nie, geen vreugde nie. Ons het mekaar verdra, maar het mekaar verbaal en emosioneel mishandel.” Jay Jay het sy repertoire versla-wings uitgebrei na pornografie.\nNagklub en dwelms\nDie ergste het nog voorgelê. Hulle het ’n tweede bedryf begin – ’n nagklub. Twee mans het die klub besoek en aangebied om dwelms binne die klub te verkoop waarvan Jay Jay ’n gedeelte van die profyt sou ontvang. Jay Jay wou egter nie bloed op sy hande hê nie, maar sy woorde was skaars koud toe sy bedryf vinnig agteruit begin gaan het. Twee weke later was die twee terug en toe sê hy: “Kom ons praat.”\nPistool teen sy kop\nJay Jay het homself nou te midde van die beskermingswendelary en uitsmyters se gebiedsoorloë bevind wat in Johannesburg gewoed het. “Jy kan nie in daardie bedrywe betrokke wees en skoon wees nie. Mense dink dat nagklubs oor Jan Alleman gaan wat uitgaan vir ’n lekker ‘jol’. Dit is nie die geval nie. Dit is ’n bendeleefstyl waar slegs die sterkste oorleef. Jy dink dat jy die eienaar van die nagklub is, maar jy is nie.”\nDeur eksperimentering met die dwelms in sy klub was Jay Jay spoedig verslaaf. Sy eerste sakebedryf het hieronder gely. Hy het dwelmtransaksies gereël en gevaarlike vyande gemaak. Een aand het ’n mededingende klub se ‘sekuriteit’ kom kuier: “Hulle het ’n 9 mm teen my kop gedruk en gesê as ek nie my doen en late verander nie, gaan hulle my uitsorteer.”\nVan ’n laagtepunt op pad terug na hoop en herstel\nSes maande swanger met Joshua, het Jacinta saam met Tristan na haar swaer toe ge-vlug. Sy het geweet dat hulle alles verloor het – die banke het haar gebel omdat hulle nie vir Jay Jay in die hande kon kry nie. Skuld het opgehoop.\n“Ek was uiters seergemaak en het gevoel dat dit my skuld is, “ sê Jacinta. “ Toe het my skoonma my na Maranatha Kerk in Kempton Park geneem, wetend dat die Gees met my op so ’n laagtepunt in my lewe sou praat. Dit was die dag toe ek my lewe aan die Here oorgegee het.”\nGebed vir Jay Jay\nJacinta en haar skoonouers het vir Jay Jay gebid om tot sy sinne te kom en ’n vader vir sy seuns te wees. Aanvanklik het dit gelyk of dinge net vererger. Tydens een kuier het Jacinta ’n rol banknote en sakke kokaïne in sy motor gevind. “Gedurende daardie tyd,” sê Jay Jay, “het ons in die motor gewag vir ’n kokaïnebestelling toe ek my sakevennoot vra: ‘Dink jy nie wat ons doen, is verkeerd in die oë van die Here nie?’ Hy het ’n mes uitgepluk en teen my keel gehou en gesnou: ‘As jou ooit weer daaroor met my praat, sny ek jou keel af.’\n“Toe ons terugry, het ek gewonder waar hierdie vraag vandaan gekom het. Waarom sou ek skielik aan so iets dink? Ek het nooit oor God gedink nie…waar het die woorde vandaan gekom?” In retrospeksie sê Jay Jay dit was gebed wat hom uit die slymerige put na God se liefde getrek het. Wanneer hy vir sy gesin gaan kuier en hulle op ’n afstand dopgehou het, kon hy die liefde en innigheid wat hulle deel, waarneem en het daarna gehunker. Op ’n dag het hy net genoeg gehad. Hy het na sy ouers toe gegaan en gesê hy is klaar. Hulle het dít al voorheen gehoor, maar hierdie keer het hulle aangevoel dat hy dit bedoel.\nBeantwoord drie vrae\nSy ma het haar pastoor, Mac Adaimi, genooi om met Jay Jay te kom praat. “Ek wou nie regtig iets van God weet nie omdat ek Christene as skynheilig beskou het. Maar, toe sê ek vir hom spottenderwys, as hy drie vrae uit die Bybel kan antwoord, sal ek my lewe vir Jesus gee.”\nDie eerste vraag was oor die teenstrydigheid daarvan om na die ewebeeld van God geskape te wees wanneer wetenskap daarop aanspraak maak dat ons van ape ontwikkel het. Die tweede vraag was oor Dinosourusse en of die Bybel erken dat hulle bestaan het. Die derde, of dwelms verkeerd was – Bybels gesproke.\nGod het geantwoord\nPastoor Mac het Jay Jay deur die skeppingsverhaal in Genesis geneem. Hy het hom op die bestaan van dinosourusse in die boek Job gewys en verduidelik hoe die Woord dwelms aan towery gelykstel.\n“Die Woord was onbetwisbaar en het die waarheid gespreek. Ek kon nie met nog ’n argument vorendag kom, of nog ’n vraag vind nie. Daar was ’n outoriteit en ek moes gehoorsaam. God het my stilgemaak en geantwoord. Ek het begin huil en alles aan my ouers bely – die diefstal, die haat en die leuens. Pastoor Mac het my gevra of ek my lewe aan Jesus wou gee, ek het “ja” gesê! Die pastoor het my in ’n eenvoudige gebed begelei. Ek het drie dae lank gehuil en weke lank gerou, maar ek is skoongewas deur die bloed van Christus; vry van skuldgevoelens, pornografie, dwelms, dobbel en diefstal. Binne ’n paar uur was ek skoon en verlos, sonder enige onttrekkingsimptome.”\nSoos almal, moes Jay Jay versoeking weerstaan. Hy en Jacinta het huweliksberading en dissipelskapskoling ontvang. God het dit vir hom moontlik gemaak om sy laaste skulde aan ou sakekennisse af te betaal en sy rug op die onderwêreld te keer. Hy kon selfs teenoor vorige kollegas getuig dat Jesus hom gered het: “Dit was die laaste keer dat ek enigiets met daardie ouens te doen gehad het. Die getrouheid van God en die krag van Sy hand het ons bewaar van ’n kaping, gewa-pende roof en ons oudste seun van die dood gered.”\nDeel die lig\nDie afgelope tien jaar het hierdie inspirerende paartjie dit wat hulle vrylik van God ontvang het, met skole, kerke, jeuggroepe, ouers en rehabilitasiesentrums gedeel. Nadat Jay Jay as ’n pastoor by die lewendige New Day Church aan die Oos-Rand gedien het, het hy en Jacinta nou ’n nuwe uitdaging aangepak om ’n nuwe gemeente van Shofar Christen Kerk in die noordelike voorstede van Kaapstad te lei. Hulle het uit duisternis na Christus se wonderlike lig gekom en is vasberade om daardie lig te deel waar hulle ook al gaan.


AfriForum hoop internasionale strafhof se verdoemende uitspraak sal Suid-Afrika moreel wakker skud - AfriForum\nAfriForum hoop internasionale strafhof se verdoemende uitspraak sal Suid-Afrika moreel wakker skud\ndeur AfriForum | Jul 6, 2017\nDie Internasionale Strafhof (ISH) in Den Haag, Nederland, het vandag bevind dat die Suid-Afrikaanse regering sy plig in terme van dié hof en internasionale wetgewing jammerlik versaak het deur nie vir Omar al-Basjir, die omstrede Soedannese president, tydens sy besoek aan Suid-Afrika in Junie 2015 te arresteer nie. In reaksie op dié bevinding, het AfriForum die hoop uitgespreek dat die regering sal besef dat dit nie eensydig en immoreel kan optree nie, maar aan internasionale wetgewing en verpligtinge onderhewig is.\nDie uitspraak volg nadat verteenwoordigers van die Suid-Afrikaanse regering vanjaar op 7 April aan die ISH moes verduidelik waarom hulle nie vir Al-Basjir gearresteer het nie. Die lasbrief vir sy arrestasie hou onder meer verband met oorlogsmisdade en volksmoord in Darfoer, waarvan Al-Basjir volgens die Statuut van Rome beskuldig word. Suid-Afrika is ’n ondertekenaar van dié statuut.\nVolgens Alana Bailey, adjunk uitvoerende hoof van AfriForum verantwoordelik vir internasionale skakeling, is die ISH se uitspraak ’n sterk morele oordeel oor die huidige regering se arrogante en eensydige optrede die afgelope twee dekades in die openbare arena. Dit beklemtoon die belaglikheid van die regering se verskonings dat Al-Basjir deur diplomatieke immuniteit van arrestasie gevrywaar is en dat die regering se verpligtinge om hom in terme van die Statuut van Rome te arresteer, onduidelik was.\nHoewel geen materiële strafmaatreëls op Suid-Afrika van toepassing sal wees nie, is hierdie uitspraak ’n verdoemende oordeel oor die regering se mislukking in terme van sy etiese verpligtinge teenoor slagoffers van oorlogsmisdade en growwe menseregteskendings.\nDie feit dat plaaslike howe ook bevind het dat die regering nie sy verpligtinge in hierdie verband nagekom het nie, plaas Suid-Afrika in ’n nog skerper lig van kritiek wat sy internasionale beleid en sy houding jeens menseregte aanbetref. Die feit dat afgevaardigdes tydens die ANC se nasionale beleidskonferensie van die afgelope week opnuut die regering aangemoedig het om aan die ISH te onttrek, dui op die morele bankrotskap van die party.\nDie regering se reaksie op die uitspraak en toekomstige stappe om met die onttrekking voort te gaan, al dan nie, sal meer lig op die toekomstige reputasie van die regering en die ANC werp.\n“Die ideaal is dat die uitspraak ’n keerpunt vir die regering sal wees om in die toekoms meer eties op te tree, maar gemeet aan vorige gebeure, is AfriForum helaas nie optimisties dat dit die geval sal wees nie,” sluit Bailey af.


12 Redes vir die Wegraping | El-Roi\nOpsomming: Omdat die wegraping so ‘n omstrede onderwerp is, moet die rasionaal daarvan baie duidelik uit die Bybel verklaar word. Dit is ‘n baie belangrike saak hierdie, wat om goeie redes deel van die eindtydse scenario vorm. Om hiervan kennis te neem, gee aan Christene ‘n duideliker toekomsverwagting en iets konkreets om na uit te sien in ‘n andersins donker toneel van oordele.\n“Want die Here self sal van die hemel neerdaal met ‘n geroep, met die stem van ‘n aartsengel en met geklank van die basuin van God; en die wat in Christus gesterf het, sal eerste opstaan. Daarna sal ons wat in die lewe oorbly, saam met hulle in wolke weggevoer word die Here tegemoet in die lug; en so sal ons altyd by die Here wees. Bemoedig mekaar dan met hierdie woorde” (1 Thess. 4:16-18).\nMet die wegraping kom die Here sy kinders haal vir wie Hy ‘n plek in die hemel gaan berei het. Dit word met ‘n oes vergelyk wat in die hemelse skure bymekaargebring word. Volgens 1 Korinthiërs 15 sal dit in ‘n oogwink geskied wanneer die basuin van God vir sy kinders sal blaas. Op daardie oomblik sal die ware gereddes vinnig van die aarde af na hemelse plekke weggevoer word.\nDie konteks, of tydsomstandighede, waarin die wegraping sal plaasvind is van die grootste belang, soos uit die volgende twaalf redes vir die wegraping blyk:\n1. Dit is die einde van ‘n dispensasie\nDie wegraping beëindig die bedeling van die kerk op aarde, omdat die ware kerk dan van die aarde af na die hemel toe weggevoer sal word. Net die valse kerk en die valse godsdienste wat in die diens van die Antichris sal staan, sal op aarde agterbly. Ons is tans baie naby aan die einde van die bedeling van die kerk op aarde. Die Bybel identifiseer hierdie tydperk as ‘n tyd van groot afvalligheid en demoniese aktiwiteite. Satan werp alles in die stryd om die kerk te vervals en die maagde wat op die koms van die Bruidegom moet wag, aan die slaap te sus.\nDit is dus belangrik om die wegraping in sy dispensasionele verband te sien, nl. aan die einde van die bedeling van die kerk, en net voor die begin van die Antichris se regering. Ons moet met die oog hierop die tydsgees van verval in die Christelike kerk teëstaan, asook die opmars van die komende Antichris. Doen u dit? Die hemelse Bruidegom sê dat terwyl dié wat vuil is nóg vuiler word, moet die regverdiges nóg regverdiger en heiliger word. Hulle moet besef dat hulle in ‘n terminale situasie is, en dat hulle allermins nie nou aan die druk van die vyand moet toegee nie.\nPrediking oor die wegraping is in ‘n tyd soos hierdie van kardinale belang. Dit is soos iemand wat aan ‘n langafstand wedloop deelneem, en wat die klok vir die laaste rondte hoor. Dit motiveer hom om nie te verslap nie, en tot die einde toe te volhard. Petrus sê: “Terwyl al hierdie dinge dan vergaan, hoedanig moet julle nie wees in heilige wandel en godsvrug nie? – julle wat die koms van die dag van God verwag en verhaas” (2 Pet. 3:11-12). Ons moet nie deur die onsekerhede van ‘n snel veranderende wêreld perspektief verloor en kompromie maak nie. Ons moet die goeie stryd van die geloof end-uit stry en teen alle vorms van boosheid weerstand bied.\n2. Dit skep die geleentheid vir die Antichris om geopenbaar te word\n“…julle weet wat hom teëhou sodat hy op sy tyd geopenbaar kan word. Want die verborgenheid van die ongeregtigheid is al aan die werk, net totdat hy wat nou teëhou, uit die weg geruim is; en dan sal die ongeregtige geopenbaar word, hy wat die Here met die asem van sy mond sal verdelg en deur die verskyning van sy wederkoms tot niet sal maak, hy wie se koms is volgens die werking van die Satan met allerhande kragtige dade en tekens en wonders van die leuen en met allerhande verleiding van ongeregtigheid in die wat verlore gaan” (2 Thess. 2:6-10).\nDie Christene staan die openbaring van die Antichris teë, en dit is eers met hulle wegname dat hy geopenbaar kan word. Die Heilige Gees in die kerk is sterker as die gees van misleiding wat in die wêreld werk. Wanneer die ware kerk egter skielik weggeneem word, dan verdwyn die lig van die wêreld en breek die uur van die duisternis aan. Dan kan die mens van sonde sonder teëstand geopenbaar word. Die wegraping móét plaasvind voordat die Antichris sy verskyning kan maak!\nOm mense dus op die wegraping voor te berei, behels ‘n geestelike ingesteldheid van getrouheid aan die ware Christus en ook die aktiewe verwerping van die komende Antichris. Jy moet ‘n teëhouer wees!\n3. Dit is ‘n motivering vir standvastigheid in ‘n tyd van afvalligheid\nDie koms van die bruidegom vind plaas in ‘n tyd waarin dit geestelik gesproke donker is. Dit is ‘n tyd van groot afvalligheid en goddeloosheid. Die relatief klein groepie Christene sal skyn soos ligte te midde van ‘n krom en verdraaide geslag. Soos in die dae van Noag en Lot sal die aarde vol gewelddadigheid, materialisme en seksuele perversie wees. Ongelukkig sal hierdie gees van sondigheid en immoraliteit ook sy tol onder Christene eis. Hulle waaksaamheid sal verslap en hul geestelike standaarde afwaarts aangepas word: “En omdat die ongeregtigheid vermeerder word, sal die liefde van die meeste verkoel” (Matt. 24:12). Baie sal só ‘n lae profiel hou dat hulle in totale passiwiteit verval. Hierteen het die Here Jesus gewaarsku, en aan gelowiges die verwagting van sy skielike koms as ‘n motivering vir standvastigheid voorgehou:\n“Waak dan, want julle weet nie wanneer die eienaar van die huis kom nie: in die aand of middernag of met die haangekraai of vroeg in die môre nie; dat hy nie miskien skielik kom en julle aan die slaap vind nie. En wat Ek vir julle sê, sê Ek vir almal: Waak!” (Mark. 13:35-37).\n“Maar pas op vir julleself, dat julle harte nie miskien beswaar word deur swelgery en dronkenskap en sorge van die lewe nie, en dié dag julle nie skielik oorval nie. Want soos ‘n strik sal hy kom oor almal wat op die hele aarde woon. Waak dan, en bid altyddeur, sodat julle waardig geag mag word om al hierdie dinge wat kom, te ontvlug en voor die Seun van die mens te staan” (Luk. 21:34-36).\n4. Dit is ‘n ontvlugting uit die rampgebied van goddelike oordele\nDie teks in Lukas 21:36 stel dit onomwonde dat die wegraping ‘n ontvlugting uit oordele is. Die Here sê: “Waak dan, en bid altyddeur, sodat julle waardig geag mag word om al hierdie dinge wat kom, te ontvlug en voor die Seun van die mens te staan.” Die woord ontvlug beteken om buite die rampgebied te bly – nie om behoue déúr dit te gaan soos wat die nuwe vertaling sê nie.\nNet soos in die dae van Noag en Lot móét die regverdiges eers in ‘n plek van veiligheid gestel word voordat die goddelike toorn oor ‘n Christus-verwerpende wêreld uitgestort kan word. Die Here het self die ark se deur agter Noag toegemaak voordat die watervloede begin het. In die geval van Lot en sy gesin het die engele aangedring dat hulle die stad moes verlaat omdat die vuur en swael nie kon neerdaal terwyl hulle nog daar was nie. Hulle was nouliks weg toe word die oordele van die Here oor die sondaars uitgestort.\nSo is die wegraping vir ons ook ‘n uitkoms. Dit is ‘n salige hoop. Dit is soos ‘n helder lig aan die einde van ‘n donker tonnel. Baie mense sê die chiliaste het ‘n ontvlugtingsindroom, en hulle wil net hier weg kom sonder om hulle plig te doen terwyl hulle nog hier is.\nMense wat sinies oor die belofte van die wegraping is en nie geestelik voorbereid is om die komende oordele te ontvlug nie, openbaar ‘n baie onverskillige houding. Wat sou u daarvan sê as Noag soos volg geredeneer het?: “Ek glo nie werklik dat die Here die aarde deur ‘n watervloed gaan oordeel nie, daarom gaan ek nie ‘n ark bou om verdelging in die vloed te ontvlug nie.” Of wat sou van Lot en sy gesin geword as hy gesê het: “Ek dink die oordele oor Sodom en Gomorra moet simbolies opgeneem word, daarom hoef ek nie te vlug vir my lewe nie. As dit wél gebeur dan moet die Here ons maar hier bewaar.”\nDie komende oordele van die groot verdrukking is ‘n vaste Bybelse feit wat letterlik in vervulling sal gaan. Net so letterlik sal daar ‘n ontvlugting vir die kinders van God wees. Ons moet dié belofte aanvaar en hiervoor gereed wees. Die groot verdrukking van sewe jaar moet nie verwar word met die verdrukking wat Christene in ‘n sondige wêreld as gevolg van hulle geloof ervaar nie. Die groot verdruk king is God se oordele oor ‘n Christus-verwerpende wêreld. Hiervan wil Hy u spaar.\n5. Dit is ‘n ingryping deur God\nDie bonatuurlikheid van die wegraping, nl. die wegvoering van miljoene Christene, sal só duidelik ‘n goddelike ingryping wees dat daar geen wetenskaplike verklarings daarvoor aangebied sal kan word nie. Daar sal, soos in die geval van die evolusieteorie, absurde verklarings wees wat net deur mense aanvaar sal word wat ‘n verduisterde gemoed het. Dit is egter net die Here self wat deur sy almag al sy kinders in ‘n enkele oomblik kan verander en van die aarde af wegvoer.\nDie “aanneem” van sommiges gaan met die wegraping gepaard. Die “verlaat” van die ander dui daarop dat hulle sal agterbly om die donker dae van die groot verdrukking in die gesig te staar.\nDie skok-effek van die wegraping kan nouliks oorbeklemtoon word. In die dinge wat hierna gebeur sal die Here se hand ook duidelik gesien kan word, veral in die oordele oor ‘n afvallige mensdom. Deur die dramatiese effek van die wegraping sal die Here ‘n boodskap aan ‘n multigodsdienstige en afvallige mensdom gee dat hulle enigste hoop daarin geleë is om weer na sy Woord terug te keer en dit ernstig op te neem. Die wegraping sal die mat heeltemal onder die vergeestelikingsteologie uittrek, waarin Bybelse uitsprake nie letterlik opgeneem word nie maar as beeldspraak of simboliek van die tafel afgevee word.\nNá die wegraping sal die meerderheid weens die verhardheid van hul harte wél deur die krag van die dwaling mislei word, maar miljoene mense sal nuwe begrip vir die waarheid van die Bybel hê en die Here soek, ongeag die gevolge daarvan in ‘n antichristelike nuwe wêreldorde.\n6. Die verkryging van ‘n opstandingsliggaam\nDie wegraping staan duidelik in verband met die eerste opstanding wanneer alle gelowiges verheerlikte liggame sal verkry. Miljoene van dié wat weggeraap gaan word is reeds dood, daarom moet hulle eers onverganklike nuwe liggame kry. Op daardie selfde oomblik sal die lewende gelowiges ook verheerlikte liggame kry en sonder die dood van verganklikheid na onverganklikheid verander word. Paulus verduidelik hierdie belofte só aan ‘n Christelike gemeente:\n“Kyk, ek deel julle ‘n verborgenheid mee: Ons sal wel nie almal ontslaap nie, maar ons sal almal verander word, in ‘n oomblik, in ‘n oogwink, by die laaste basuin; want die basuin sal weerklink, en die dode sal onverganklik opgewek word; en ons sal verander word. Want hierdie verganklike moet met onverganklikheid beklee word, en hierdie sterflike moet met onsterflikheid bekklee word” (1 Kor. 15:51-53).\nNa hierdie eerste opstanding word as “die opstanding van die regverdiges” verwys (Luk. 14:14), asook na “die opstanding van die lewe” (Joh. 5:29). In Openbaring 20:6 word gesê:\n“Salig en heilig is hy wat deel het aan die eerste opstanding; oor hulle het die tweede dood geen mag nie, maar hulle sal priesters van God en van Christus wees en saam met Hom as konings regeer duisend jaar lank.”\nDit verwys na die duisendjarige vrederyk wanneer die opgestane en verheerlikte Christene saam met Christus sal regeer. Die goddeloses sal nie deel aan die eerste opstanding en die wegraping hê nie, daarom sê Johannes ook: “En die ander dode het nie herlewe totdat die duisenhd jaar voleindig was nie” (Op. 20:5). Hulle sal deel hê aan die tweede opstanding, wat ook genoem word “die opstanding van die veroordeling” (Joh. 5:29).\n7. Dit is ‘n skeiding tussen die valse en ware Christene\nBehalwe die skeiding wat die wegraping in die algemeen tussen geredde en ongeredde mense teweegbring, sal dit ook binne die verband van die Christelike kerk self ‘n skeiding tussen wedergebore en vormgodsdienstige lidmate tot gevolg hê. Die dwase maagde gaan agtergelaat word wanneer die Bruidegom kom, al het hulle ook hulself onder die groep gereken wat aan die Bruidegom behoort en ook op sy koms wag. Die afwesigheid van die olie van die Heilige Gees in hulle lewe dui op die feit dat hulle nie waarlik weergebore was nie.\nHoeveel miljoene kerklidmate bevind hulleself nie in die bootjie van ‘n selfmisleidende, dooie vormgodsdiens nie! Hulle redeneer dat aangesien hulle uitverkies is, en d.m.v. die doop in ‘n ewige verbond aan God verbind is, hoef hulle nie ‘n ondervinding van wedergeboorte te hê nie. Die Here Jesus het egter aan een van hierdie uitverkore teoloë gesê: “Voorwaar, voorwaar Ek sê vir jou, as iemand nie weer gebore word nie, kan hy die koninkryk van God nie sien nie” (Joh. 3:3). Dit is net die herskeppingswerk van die Here wat jou lewe kan verander!\n8. Dit is ‘n ontmoeting met Christus\nWanneer die Here Jesus terugkom aarde toe sal Hy, volgens 1 Thessalonicense 4:16-17 uit die hemel neerdaal met ‘n geroep, met die stem van ‘n aartsengel en met geklank van die basuin van God. Dié wat in Christus gesterf het, sal uit hulle grafte opgewek word, en diegene wat nog lewe sal in ‘n oogwink met verheerlikte liggame beklee word. Daarna sal ons almal saam in wolke weggevoer word, die Here tegemoet in die lug.\nDie grootste verwagting wat ons met betrekking tot die wegraping het is nie om hier weg te kom nie, maar om aan die anderkant aan te kom. Die verlangende bruid wil met die hemelse Bruidegom verenig word. Mense wat nie in die wegraping glo nie, moet vir hulleself uitmaak hoe anders as net deur die wegraping alleen hulle van die aarde af weggeruk kan word om die Here Jesus in die lug te ontmoet. Só is Jesus ná sy eerste koms na die hemel weggeruk (Op. 12:5); só is Paulus tot in die derde hemel weggeruk (2 Kor. 12:2); en só sal ons ook aan die einde van die kerkbedeling weggeruk word. Die hemelse Bruidegom kom by hierdie geleentheid nie in die openbaar sodat elke ook Hom sal sien nie, maar soos ‘n dief in die nag om sy bruid te kom haal.\n9. Dit is die wyse waarop ons gedaag sal word om voor die regterstoel van Christus te verskyn\nOm vir wegraping gereed te wees m.b.t. dit wat aan die einpunt van die reis op ons wag, behels verskeie sake. Een daarvan is om voor die regterstoel van Christus te verskyn. Die vooruitsig op die wegraping konfronteer jou baie duidelik met die verantwoordelikheid om rekenskap van jou lewe ná bekering voor Christus te gee. Paulus sê:\n“Ons moet almal voor die regterstoel van Christus verskyn, sodat elkeen kan ontvang wat hy deur die liggaam verrig het, volgens wat hy gedoen het, of dit goed is of kwaad” (2Kor. 5:10).\n“So sal elkeen van ons dan vir homself aan God rekenskap gee” (Rom. 14:12).\nOns moenie aan die wegraping in isolasie as net ‘n reis dink nie. Dit is ‘n middel tot ‘n baie heerlike doel. Ons weet nou waarom ons van die aarde af weggeneem gaan word, maar ons moet ook grondig voorberei word vir dit wat aan die einde van die reis in hemelse plekke op ons wag. Die heel eerste afspraak wat ons het nadat ons die Here Jesus in die lug ontmoet het, is om voor die regterstoel van Christus te verskyn.\nOmdat net Christene deel aan die wegraping sal hê, sal dit ook net Christene wees wat voor die regterstoel sal verskyn. In 1 Korinthiërs 3:11-15 lees ons dat die Here ons lewe ná bekering gaan beoordeel en genadeloon volgens ons werke toeken. Ons is sy diensknegte, en Hy gaan kyk of ons ons werk behoorlik gedoen het.\nOns word duidelik nie deur ons werke gered nie, maar dit vorm die basis vir genadeloon. Sommige diensknegte het hulle talente goed gebruik en sal baie loon ontvang. Ander het dit minder produktief gebruik en sal minder loon ontvang; en daar sal selfs diegene wees wat hulle talente begrawe het en met leë hande voor die Here sal staan – gered asof deur vuur heen!\n·Die onverwelklike kroon vir ‘n heilige lewenswandel (1 Kor. 9:24-25),\n·die kroon van roem vir sielewenners (1 Thess. 2:19),\n·die kroon van heerlikheid vir getroue herders (1 Pet. 5:2-4),\n·die kroon van die lewe vir Christenmartelare (Op. 2:10), en\n·die kroon van geregtigheid vir dié wat sy koms liefhet (2 Tim. 4:8).\n10. Dit is ‘n reis na die bruilof van die Lam\nNá die verskyning voor die regterstoel word die bruid met haar hemelse Bruidegom verenig om nooit weer fisies van Hom geskei te wees nie. Die brandende begeerte na die wegraping is dus terselfdertyd ‘n begeerte om by die bruilof van die Lam te wees en met veelkleurige gewade wat met gouddraad geborduur is, na Hom gelei te word in ivoorpaleise. Deur die wegraping word jy ook vir hierdie heerlike geleentheid weggeneem. Volgens die gelykenis van die tien maagde kan diegene wat té laat wakker skrik nog steeds hulle saak met die Here regmaak, maar hulle sal die feit in die gesig moet staar dat hulle die wegraping misgeloop het. Vir hulle sal die donker nag van die groot verdrukking wag, waarin hulle as martelare vir hulle geloof sal moet sterf.\n“Ek gaan om vir julle plek te berei. En as Ek gegaan en vir julle plek berei het, kom Ek weer en sal julle na My toe neem, sodat julle ook kan wees waar Ek is” (Joh. 14:2-3).\nHierdie woning in die hemel is só wonderskoon dat dit nie in menslike woorde beskryf kan word nie. Die Bybel sê: “Wat die oog nie gesien en die oor nie gehoor en in die hart van die mens nie opgekom het nie, wat God berei het vir die wat Hom liefhet” (1 Kor. 2:9). Die nuwe Jerusalem het pêrelpoorte, strate van deurskynende goud, en ‘n muur rondom wat van die kosbaarste edelgesteentes gebou is. Om na só ‘n plek weggevoer te word, is inderdaad ‘n blye vooruitsig!\nDie verheerlikte Christene sal ná die wegraping saam met Christus die wêreld oordeel in geregtigheid en daarna as konings saam met Hom hier regeer. In Openbaring 4 en 5 word die verheerlikte kerk as 24 ouderlinge voorgestel:\n“Toe sing hulle ‘n nuwe lied en sê: U is geslag en het ons vir God met u bloed gekoop uit elke stam en taal en volk en nasie, en het ons konings en priesters vir onse God gemaak, en ons sal as konings op die aarde heers” (Op. 5:9-10).\nSien u hoe aktueel is die wegraping vir elke Christen is, hoe dramaties die gebeure is wat daarmee saamhang, en hoe oor en oor dit die moeite werd is om hiervoor gereed te wees? Die Christendom staan geestelik verarm te word as hierdie belofte, en al die verantwoordelikhede wat dit meebring, nie duidelik verkondig word nie. Sonder die Bybel se profetiese perspektief op die eindtyd sal ons in die donker rondtas en nie ons prioriteite reg bepaal nie.\nTerwyl ons die naderende voetstappe van die Here Jesus kan hoor, moet ons baie seker maak dat ons inderdaad aan Hom behoort, anders sal Hy by ons verbygaan as Hy sy kinders kom haal. Die ongeredde naamchristene wat nooit ‘n ontmoeting met die Here Jesus gehad het nie, en net ‘n gedaante van godsaligheid het, sal tevergeefs eendag voor die groot wit troon op hulle kerklidmaatskap roem. Die Here Jesus sal volgens Mattheus 7:23 aan hulle sê: “Ek het julle nooit geken nie. Gaan weg van My, julle wat die ongeregtigheid werk.”\nDit hoef egter nie so te wees nie. As ons harte verander is en brandend vir die Here, sal ons waardig wees om die hemelse Bruidegom te ontmoet wanneer Hy in die middernaguur kom. Hy het aan sy dissipels gesê: “Laat julle heupe omgord wees en julle lampe aan die brand. En julle moet wees soos mense wat op hulle heer wag… Gelukkig is daardie diensknegte vir wie die heer wakker sal vind as hy kom. Voorwaar Ek sê vir julle, hy sal hom omgord en hulle aan tafel laat gaan en hulle kom bedien. En as hy in die tweede of die derde nagwaak kom, en dit so vind – gelukkig is daardie diensknegte” (Luk. 12:35-38)\n← “WIT TEOLOGIE” en sy wanvoorstellings\nDie Wegraping 2 →


Nuwe gratis Archos Sense 50x LTE Dual SIM Kaart Programme aflaai ::: Bladsy 4\nVan nou af, jou trotse prys vir 'n oorwinning in die volgende skermutseling kart zhnoy sal nie net bewondering vir sy talent! Kry die muntstukke nuwe kaart speletjies en veranderinge te koop om hulle! Ontmoet die warm lampe of teenstanders, verwaterde gespanne spel bytende kommentaar oor haar loop! Verken 40 wysigings van die mees gewilde kaart speletjies - Fool - meng wyd bekend met sy reëls rare ondergang van die essensie van die intellektuele pret. Opbrengs meer as 11000000000 kombinasies van...\n15 Apr 15 In Spele, Kaart\nAl jou gunsteling Solitaire games in een plek. Speel gratis en pret te hê! Beskikbaar Solitaire speletjies: Crescent Solitaire Wrede Solitaire Tri-Peaks Solitaire Piramide Solitaire Klondike Solitaire Gapings Solitaire Een pak Spider Solitaire Twee Suit Spider Solitaire Vier Suit Spider Solitaire Free Cell Solitaire Double Free Cell Solitaire Triple Free Cell Solitaire Fortune Solitaire: Maklik Fortune Solitaire: Hard Scorpion Solitaire Trekklavier Solitaire Penguin Solitaire 60/90 Seconds...\nis 'n nuwe tipe van patience spel, jy het net & nbsp; ooreenstem met die pare! Paar Solitaire Pro is 'n spel van vreugde van die kaart paar ooreenstem. Hierdie wedstryd sal gee jou die vreugde van & nbsp; tradisionele solitaire, terwyl speel met & nbsp; jou strategie vaardighede op dieselfde tyd. Moet nuwe tipe solitaire game speel op jou mobiele toestel wat hou jy betrokke raak vir 'n dag! Paar Solitaire Pro Feature: 1. Paar die kaarte in die spel. 2. Pragtige HD grafiese. 3. Elke kaarte het...\n7 Mar 15 In Spele, Kaart\nis 'n eenvoudige en mees verslawende Indiese Multiplayer kaarte spel. Maang Patta is 'n Indiese kaarte spel wat in Indië en die Indiese sub-kontinent gespeel vir dekades. Maang Patta is 'n baie maklik om te leer en pret multiplayer kaarte spel te speel. Speel Maang Patta met jou vriende en familie aanlyn of met ander aanlyn-spelers uit die hele wêreld. Spel funksies: & Bull; Maklik om te leer, hoogs verslawende multiplayer kaarte spel! & Bull; Nooi vriende en familie of speel met...\n10 Feb 15 In Spele, Kaart\nTeen Patti goud spoel poker is 'n aanlyn rummy spel wat jy met jou vriende & amp speel; Regte spelers van regoor die wêreld. Ons kan dit ook Flash of Spoel in sommige ander plekke van Indië. Jy kan nooi jou eie vriende te speel of geniet die wentyd met die kaart spelers in die spel. Teen Patti is 'n desi rummy spel wat is mededingend en opwindend. Elke Tiener Patti tafel kan tot 5 spelers. Wen 'n hand hang af van die kaarte wat jy kry en beweeg wat jy speel. Normaalweg is die speler wat die...


WoodStay Lodge Selfsorg akkommodasie » Selfsorg Eenhede » Reis en Vakansie » Soek » soeknet.co.za\n1.00 17.19 19.23 21.60 17.87 11.82 12.72 0.1586 12.23 12.27 1.01 0.0046 0.2282 8.59 2.15 6.45 2.24 9.82 6.02 44.62 1.46 5.56 0.0018 1.11 2.42 0.0556 0.0476 2.53 7.19 2.09 0.0091 0.0299 2.22 0.0355 0.1638 0.0018 0.7885 0.9884 0.2503 17.19 0.0180 1.01 0.0017 0.0001 0.0822 0.5054 1.01 9.57 0.4282 17.19 0.9609 0.1339 4.38\nWoodstay Lodge is 5km buite Newcastle in KwaZulu-Natal. Dit is halfpad tussen Johannesburg en Durban en dus die ideale oorblyfplek vir oornagtoe\t...\nbadkamer, neem, kitkat, daar, huisves, woodstay, stoep, gaste, uiltjie, lodge, halfpad, selfsorg-eenhede, kwazulu-natal, johannesburg, tussen, newcastle, oornagtoeriste, 1slaapkamer, tenvolle, selfsorg, akkommodasie, buite, voëls, baie, geleë, t\nWoodStay Lodge Selfsorg akkommodasie\nWoodstay Lodge is 5km buite Newcastle in KwaZulu-Natal. Dit is halfpad tussen Johannesburg en Durban en dus die ideale oorblyfplek vir oornagtoeriste of kontrakteurs wat sentraal geleë wil wees. Ons kleinhoewe is 'n rustige klein perdeplaas met honde en baie voëls. Daar is 3 selfsorg-eenhede, Uiltjie kan 2 gaste huisves in 1slaapkamer en badkamer, met tenvolle toegeruste kombuis. Die sitkamer loop uit op 'n lekker stoep waar gebraai kan word. Kom knip 'n Uiltjie!\nKitKat is 'n familie woonstel met 2 slaapkamers en een badkamer. Die hoofslaapkamer het 'n dubbelbed en die ander kamer 2 enkel beddens. Kom neem 'n ruskansie, neem 'n KitKat. 'n groot stoep met braai, eet en kuierplek maar dit ideaal vir families wat wil oorslaap of vir professionele mense wat 'n langer termyn oorblyf verlang.\nDie 3de eenheid is 'n kothuis wat 3 gaste kan huisves. Daar is 1 slaapkamer met 'n badkamer en 'n "sleeper couch" in die leefarea vir 'n 3de persoon of kind.\nAlle eenhede beskik oor lugversorging en DSTV en veilige parkering.\nJy sal eers moet aanteken of registreer voordat jy Tes sal kan kontak.\nGeadverteer deur: Tes.\n'n soeknet lid sedert 2015-08-31\nAlle advertensies deur Tes.\nGeadverteer op 2017-04-13 22:05:25.\n2020-06-03 23:52:47 © Alle regte voorbehou www.soeknet.co.za Blad bewerk in 0.09393 sekondes vir 3.235.75.174


Streng Slots Mobile | Wild Jack Mobile Casino\nWild Jack Mobile Casino | £ 5 Plus £ € $ 500 GRATIS\nWild Jack mobiele casino is 'n nabygeleë stel mobiele slots casino speletjies wat 'n £ 500 bonus funksies sowel as £ 5 vry om nuwe kliënte. In teenstelling met ander digitale casino, Wild Jack kan verkry en gewed op geheel en al van 'n selfoon. As jy wil jou geluk teenoor die huis probeer, reg tot onlangs jy nodig het om 'n rekenaar te gebruik of gaan na 'n casino. deesdae, Daar is talle mobiele casino dienste waar jy casino games kan speel op jou selfoon, soos Wild Jack. Hier is meer oor iPhone en Android Casino Betalings HIER!\nWild Jack Mobile Casino Eerste Deposito Match Bonus 100% tot € 200\nWild Jack Real Geld Mobile Casino vervolg..\nWild Jack Mobile Casino Apps & sagteware\nPowered by die Micro program wat deur die boerpot Factory groep digitale ontwerpers, Wild Jack is beboet en via die Gaming Owerheid van Malta geregistreer, Dit beteken dat as jy leef in 'n land met beperkings op weddenskappe wat jy dalk nog steeds geniet hierdie mobiele casino games wanneer jy wil. Dit bestaan uit beide 'n lessenaar weergawe en 'n no-aflaai weergawe vir diegene wat wil kies om hul spel te stroom.\nSoos 'n verskeidenheid van ander online casino, Wild Jack het die tradisionele lobby speletjies soos slots, roulette, en Blackjack. Die variante van hierdie speletjies, alhoewel, gee die stelsel 'n spin. Die Blackjack tafels funksie jou keuse van Europese, Spaans, Vegas Strip, en stad reëls Atlantiese. Oorspronklike speletjies soos Red Dog laat jy 'n nuwe metode van weddenskappe jou geld te verstaan — hantering drie kaarte en weddenskappe dat jy kan 'n groter kaart op die derde het as wat jy gehad het op die tweede.\nWild Jack Mobile Casino vervolg ?\nWild Jack Tablet, Android & IOS Mobile Casino webwerf\nWild Jack Smartphone Mobile Casino lobby\nWild Jack Mobile Casino Deposito & onttrekkings\nJy kan in fondse sit met 'n basiese e-beursie of deur om toegang tot die bank funksies op jou selfoon. Die eerste deposito bonus wedstryde soveel as wat jy deponeer. Kontant uit neem 72 uur te verwerk en kan in PayPal vorm vir sekere nasies voltooi.\nWild Jack Mobile Casino Bonusse\nWild Jack lewer 'n wedstryd vir enige eerste deposito soveel as 500 pond, en 5 pond gratis. Maar, Hierdie deposito moet redelik gou gebruik: twaalf ure vermenigvuldig met die hoeveelheid geld wat jy opgesit. Sommige speletjies is uitgesluit deur die gebruik van die deposito geld en 'n persoon aan te meld vir die diens moet die voorwaardes van die lees Wild Jack Mobile bonus om te bepaal watter speletjies toelaat dat sy gebruik.\nKlik hier om Sign Up vir Wild Jack Mobile Casino


Laurinda Hofmeyr toor met woorde in die hartjie van die Paarl\n'n Kaggelvuur knetter in die sitkamer van die bekende liedjieskrywer en toonsetter Laurinda Hofmeyr se huis hier teen die hang van Paarlberg. Ek sit en verkyk myself aan die ou portrette wat die mure versier.\nTeen ‘n muur staan ‘n groot bruin klavier. Dit is by die einste klavier waar Laurinda haar musiek-toorkunsies doen met van die land se bekendste digters, asook lewe gee aan haar eie stories en verhale wat sy deur middel van musiek vertel. “Ek is lief vir die klavier omdat’n mens ‘n hele orkes se musiek daarop kan speel. Met ‘n kitaar en viool is ‘n mens effe beperk.” Sy en haar man, Jantjie, woon al sedert 1995 in die Paarl. “Voor dit was ons vir ‘n jaar en ‘n half oorsee en voor dit was ons ‘n jaar in Pietersburg, pas nadat ons getrou het.”\nDie twee se spore loop eintlik verder terug. Sy was in ‘n plaasskool in die Oos-Vrystaat en het in standerd 5 by die Laerskool Lynnwood ingeval toe haar ouers Pretoria toe getrek het. “Toe ek by my nuwe laerskool begin, het ek al die manlike onderwysers Oom genoem,” vertel sy met ‘n lekker lag uit die maag.\nOp ‘n dag het sy ‘n gedig in die klas opgesê en die juffrou was so beïndruk, sy het die kleine Laurinda na elke klas geneem om die gedig op te sê, “en dit is waar Jantjie my die eerste keer gesien het – die ‘weird meisie’ wat hierdie lang gedig opgesê het”. Sy en Jantjie was saam in die Hoërskool Menlopark en eers in standard 8 het hulle mekaar leer ken. “Ek het in standerd 9 besluit om hom nader te hark (lag) en so het ons aan en af uitgegaan tot ons getrou het.”\nDie paartjie het in 1995 in die Paarl beland nadat Jantjie ‘n werk by Paarl Hospitaal gekry het en hulle hier wortel geskiet. “Ek geniet die Paarl vreeslik baie,” vertel sy opgewonde. “Die dorp is groot, maar het sy eie karakter, ‘n amperse plattelandse karakter wat ek geniet.” Die Paarl is die hoeksteen van Afrikaans en dié taal lê haar na aan die hart. “Ek is ongelukkig nie eintlik baie goed tweetalig nie. Ek is Afrikaans. Dis die taal wat kleur en tekstuur vir my het, wat nodig is as mens woorde met musiek wil trou.”\nHaar liefde vir musiek kom van haar ouers af. “My pa het viool gespeel en my ma klavier en ek onthou nog goed dat ek as kind saans wakker geword en gelê en luister het hoe hulle twee saam musiek maak. Dit was so romanties.”\nEn dit is waar haar liefde vir musiek begin het. Op hoërskool het sy musiek as vak geneem en het die grade BMusEd. en BMusHons aan die Universiteit van Pretoria behaal. Sy het liedjies vir onder andere Laurika Rauch geskryf, en dit was hierdie toonsettings van gedigte soos Ek Het ‘n Huisie By Die See, Kabouterliefde en vele meer wat Suid-Afrikaners van haar laat kennis neem het.\nIn 2004 is sy gevra om by ‘n dinee waar oud-president Nelson Mandela vereer is, die Afrikaanse vertaling van ‘n pryslied Vaarwel aan Madiba, geskryf deur oud-President Thabo Mbeki (en in Afrikaans vertaal deur Koos Oosthuizen en Antjie Krog), te toonset en uit te voer.\n“In die stadium was ek swanger en tydens my voorbereiding het dit gevoel asof my brein by die venster uitgewaai het. Jantjie was my steunpilaar en het my oorreed om dit te voltooi omdat ek nie gedink het dit gaan werk nie. Die aand van die optrede kan ek met eerlikheid sê was ‘n waas,” (ek kan nie veel onthou nie, ek weet net dit was nie goed genoeg nie, of so het ek gedink.”) Vroeër vanjaar is sy weer gevra om die pryslied te doen “en ek moes dit feitlik heeltemal oor doen omdat ek nie die vorige weergawe kon onthou nie! ”Hierdie keer is sy tevrede met die produk wat baie op Die Burger se webtuiste geluister is. Dis ook op Mandela se verjaardag op RSG gespeel.\nVir die toekoms wil sy steeds betrokke wees by haar dogtertjie, Joanie (8) en ook meer betrokke raak by die gemeenskap, “Ek glo vas dat daar nog ‘n te groot gaping tussen ryk en arm is, en die een manier om samehorigheid te bou, is om gemeenskappe nader aan mekaar te bring en musiek kan dit regkry.”\nLaurinda Hofmeyr Madiba Mandela Nelson Mandela Thabo Mbeki


The Call of The Fish Eagle | LekkeSlaap\nThe Call of The Fish Eagle: Hooffoto's\nAdres: Wielewaallaan 2354, Marlothpark, 1321, Mpumalanga\nThe Call of The Fish Eagle is 'n selfsorghuis in Marlothpark wat die ideale basis is vir daguitstappies na die Krugerwildtuin.\nDie vakansiehuis het slaapplek vir 8 gaste en beskik oor 3 en suite-slaapkamers. Die hoofslaapkamer en tweede slaapkamer het elkeen 'n koningingrootte-bed en die derde slaapkamer het 2 enkelbeddens. Die en suite-badkamers het 'n stort of 'n bad. Daar is 'n leefarea op die boonste verdieping met 2 slaapbanke vir die 7de en 8ste gas.\nDie kombuis is goed toegerus met al die nodige geriewe om maaltye voor te berei, insluitend 'n skottelgoedwasser. Die boonste leefarea bied toegang tot 'n dek met 'n swembadjie en 'n boma met 'n braai-area.\nDie huis het lugversorging, laserstraalsekuriteit en Slam Lock-deure en vensters. Dit is naby restaurante en winkels in die dorp, asook die Krokodilbrughek by die Krugerwildtuin se grens.\n’n Bespreking by The Call of The Fish Eagle sluit in:\n5 uit 5van 1 resensie vir The Call of The Fish Eagle\nWielewaallaan 2354, Marlothpark, 1321, Mpumalanga\nGaste dink The Call of The Fish Eagle het ’n uitstekende ligging\nhttps://d288tngog90ix0.cloudfront.net/AAEAAQAAAAAAAAAAAAAA1SG8V8hiGgwdddKXvGNxxBFBuzsbtMGPr9OrLR3IVnLypO1rdv?w=1440&h=960&fit=crop&auto=format Vanaf R2 500 per nag (plek vir 8) 1 5 1 5 2354 Wieliewaal Avenue Marloth Park 1321 Mpumalanga 086 999 0018 12:00-18:00 10:00 -25.33962 31.78235


Hanlie Retief gesels met Jake White | Netwerk24\nCheslin ploeg terug met Laureus-rol\nDie Springbok-vleuel en Wêreldbeker-wenner Cheslin Kolbe is pas as die jongste ambassadeur van die Laureus Sport for Good-stigting aangewys.\n‘My houding was swak’, sê Federer ná nederlaag\n'Ek is nie trots daarop nie.'\nNissan Navara nou in SA, vir SA gebou\nDubbelkajuitbakkies vir Afrika word nou in Suid-Afrika gebou en die eerste bakkies sal binnekort uit Nissan se aanleg in Rosslyn, Pretoria, ry.\nPetrolprys: Só staan sake nou vir Julie\nJy kan maar dreig om jou hoed op te eet as petrol in Julie goedkoper word.\nGwen Lister: 'Óf ek óf Anton Lubowski sou sterf'\nSy het altyd gedink óf sy óf Anton Lubowski gaan vermoor word, sê Gwen Lister aan Murray La Vita.\n‘Geen beter gevoel as wen!’\nDeur Hanlie Retief 07 Februarie 2021 00:19\nReg tussen 2004 se Drienasies-trofee en 2007 se Webb Ellis-beker staan die Curriebeker in die trofeekas in Jake White se kop.\nFoto: Johan Rynners\n“Om die eerste keer in ’n Curriebekertoernooi af te rig én te wen – dis massief! Ek voel nie net verlig nie, nee, ek voel massief trots.”\nDie wen is al vyf dae oud, maar dié hardekwas, deurwinterde breier loop steeds oor van lekkerte, hy lag skoon vir homself oor sy opgewondenheid.\nElf jaar lank was Loftus Versfeld ’n beker-braakland. Totdat Suid-Afrikaanse rugby se serial-wenner in oom Buurman van Zyl, Thys Lourens en Naas Botha-hulle se spore kom loop het.\nEen van sy lekkerste kinderjare-onthoue is Saterdagmiddae, vasgenael voor die radio vir die kookwater-combo van Gerhard Viviers en Curriebekerwedstryde.\n“Daar was nog nie juis TV nie, onthou, ek kom nog uit daai tyd.”\nGrinnik. “Ook nog nie internasionale rugby nie.\nJake White en Stravino Jacobs tydens die Curriebeker-eindstryd verlede naweek op Loftus Versfeld. Foto: Lee Warren/Gallo Images\n“Die legendariese Curriebeker-eindstryde is ingeëts in my kop. Ek weet wat die Curriebeker vir Suid-Afrikaners beteken.”\nWillem Strauss, president van die Blou Bulle Rugbyunie (BBRU), het hom vertel die Curriebeker is nie net die oudste rugbybeker ter wêreld nie, dis ook die oudste sporttrofee. “Dit wys jou watse eer en voorreg dié kompetisie is. Net ses Bulle-afrigters het die Curriebeker van 1948 af gewen – ewe ongelooflik.”\nDit raak ’n geesdriftige losgemaal van feite en geesdrif.\nDis eenvoudig: Gee die ‘coach’ wat hy wil hê, steun hom en jy kry resultate.\n“Kyk nou maar ’n ou soos Duane Vermeulen, ’n Wêreldbeker-wenner, tough en honger vir wen – beslis die simbool van Bulle-rugby; als wat ondersteuners soek.”\nAlles voel net so reg en maklik vir hom by die Bulle. “Die mense hier is lief vir rugby, daar’s omtrent 47 rugbyvelde net in Lynnwoodweg. En dis ook nie net Pretoria nie, dis oral hierbo, dis kultuur.”\nMaar niemand – “ek ook nie!” – het ooit gedink Jake White sal die Bulle afrig nie.\n“Hierdie Curriebeker-sege is . . . massief!” Foto: Johan Rynners\n“My pa was op Tukkies en ek het in Hatfield grootgeword, amper onder Loftus se skadu. Lank voordat ek die Bokke afgerig het, het ek gedink die Bulle sal ’n fantastiese uitdaging wees.”\nDié Curriebeker-eindstryd was op elke moontlike manier uniek, sê hy. Mense wat nie soos altyd Maandag toustaan vir kaartjies nie, g’n rugbykoors wat deur die week opbou nie, leë paviljoene, donderweer wat die spel onderbreek . . .\nDalk was dit wel voordelig vir sy jong spelers om sonder die druk van die tuisskare te kon speel. Mens dink ’n tuiseindstryd het net plusse, die blou euforie, maar die laaste paar Curriebeker-eindstryde is deur wegspanne oorheers.\n“Ek rig nie af om mense verkeerd te bewys nie."\nMet twee trofeë binne twee maande – die Bulle het ook in die Superreeks Unlocked geseëvier – kan White nou tong uitsteek vir sy peloton kritici, wat so skepties was oor sy aanstelling.\nHy keer. “Ek rig nie af om mense verkeerd te bewys nie. As unie moet ons nie aangevuur word deur ‘ons haat hulle en hulle haat ons’ nie. Ek hoop mense is trots op die Bulle en almal hier betrokke. Jare se afrig oor die wêreld heen het my geleer ek coach oor dit lekker is. Die spelers moet dit geniet, want dis rúgby.\n“Ja, ek hét ouer en wyser geword,” lag hy toe ons hom vra of Coach Hardekwas se skerp kant nou sagter is.\n“Rugby my lewe deur. Rugby het vir my deure oopgemaak, na plekke geneem waar ek nooit andersins sou kom nie.” Jare se afrigting regoor die wêreld het Jake White geleer dat ek rugby moet geniet, want dis waaroor dit gaan. Foto: Verskaf\nWhite wek die indruk dat kritiek van hom afrol soos water van ’n eend se rug, maar dit maak seer, erken hy.\nToe hy die afgelope week die positiewe kommentaar in koerante lees, het hy trots gevoel. “Vir jare het mense my gekritiseer en gesê ek is eendimensioneel en dis net voorspelers, groot spelers . . . So, om eerlik te wees, natuurlik maak kritiek my seer.”\nMaar sê in dieselfde asem a man’s gotta do what a man’s gotta do; Jake White het nog nie sag geraak nie.\nDit was vir hom duidelik Australië sou hom nie oorweeg as afrigter nie.\nHy weet mense sê sy termyn by die Bulle gaan in trane eindig, want waar Jake White ook gaan behaal hy vinnig sukses, ’n paar vinnige trofees, en dan raak die sop suur.\n“Ek was vier jaar by die Bokke en ek het hulle nooit gelos nie. Al werk wat ek gelos het, was by die Brumbies, want ek wou terugkom Suid-Afrika toe om internasionale rugby af te rig.”\nJake White het in 1999 die openingstoespraak gedoen en die truie oorhandig by die o.16-toernooi by Paarl Gimnasium. Langs hom is Schalk Burger, kaptein van die o.16-span. Foto: Verskaf\nEn wat het by die Sharks skeefgeloop? “Ná my jaar daar het ek net gevoel die klub beweeg in ’n rigting waarheen ek nie wou gaan nie. Ek wil nooit in die posisie wees dat jy by ’n plek moet bly omdat jy moet nie. Ek is ook baie na aan John Smit; ek wou nie hê ons vriendskap moet beïnvloed word deur my manier van afrigting nie.”\nEn die persepsie dat hy ’n span gekoop het vir Curriebeker-sukses?\n“Ons het nooit enigiemand gekoop nie; soos enige ander unie het ons ’n salarisperk.”\nWanpersepsies frustreer die bloubulbloue josie uit hom.\n“Presiés. Dis dieselfde vir almal. Van die spelers wat hier weg is, is na ander unies.”\n“Afrigter van Jeppe Boys High se o.14 A-span. James Dalton is in die tweede ry, tweede van regs.” Foto: Verskaf\n“Clive Woodward het my geleer jy kan nie wen én gewild wees nie.”\nVir afrigters was Loftus nog altyd ’n hoëdrukstelsel, maar het hy ekstra druk gehad om sy goeie vriend en Bulle-aandeelhouer Johann Rupert tevrede te stel?\n“Dis nie druk nie; druk is as jy wonder of jy die rooi of groen kabel van ’n bom moet knip,” grinnik hy.\n"Soms het vleuels ’n ongelooflike gevoel vir die game. Die dae van ’n groot senter wat net stoomroller . . . Ek het net gedink ons doen dit bietjie anders."\n“Natuurlik voel jy die druk, maar as die mense daarbo jou vertrou en ondersteun, is dinge soveel makliker. Ditto met spelers as hulle weet hul coach staan agter hulle. Johann Rupert en Patrice Motsepe (mede-eienaar) se boodskappe voor die eindstryd het baie vir die spelers beteken. Jy kan jou indink hoeveel selfvertroue dit ’n jong speler gee; dit kom van mense wat die boonste sport in hul eie speelvelde bereik het.”\nDie rugbyskrywer Bokkie Gerber het laas Junie reeds voorspel White woel op Loftus in ’n anderste rigting as die kuddemodel waaraan ons gewoond geraak het. Hy het ontslae geraak van spelers wat hul plafon bereik het en sy waagstuk om Cornal Hendricks binnesenter toe te skuif, was ’n reusesukses.\n“Dis maar ervaring, nè. En dis ook nie of ek dit uitgedink het nie; Tana Umaga en Ma’a Nonu het ook as vleuels begin. Soms het vleuels ’n ongelooflike gevoel vir die game. Die dae van ’n groot senter wat net stoomroller . . . Ek het net gedink ons doen dit bietjie anders. Cornal het my verbaas dat hy dit so vinnig kon regkry. Ek het geweet hy’t vaardighede, natuurlik, maar toe word hy een van die heel beste vanjaar in dié posisie.”\nKaptein van die eerste span by die Lord Milner-laerskool in 1976.\nJan-Hendrik Wessels gaan nog eendag ’n Springbok wees, voorspel hy.\n“Dis ’n wonderlike storie. Hy is ’n loskop, maar ek het hom op vaskop gespeel want hy’s so talentvol, ek wou hom so gou moontlik ’n plek in die Bullespan gee. Ná Saterdag se game het ek vir hom gesê: ‘Vandag het jy geleer hoe ’n vaskop sukkel in die skrum; wat die loskoppe aan jou doen. Nou kan jy dit óók volgende keer doen as loskop.’”\nJake het aanhou glo in hom, hom op die veld gehou.\n"Vandat ek ’n klein seuntjie was, was rugby goed vir my.”\n“Ja!” Hy raak skoon opgewonde, die toere in sy stem klim soos Giniel se Hilux s’n in die Dakar.\n“Ons kon Jan-Hendrik afgehaal en beskerm het, maar dan het hy geleer jy word afgehaal as die druk kom. Hy moes ons wys hy kan, want op dié vlak speel ons altyd op ’n naaldpunt.”\nJa, sê hy en bly ’n oomblik stil. “Ek leef rugby, ek slaap en eet rugby. Om eerlik te wees, ek hou net mooi van álles in rugby. Vandat ek ’n klein seuntjie was, was rugby goed vir my.”\n“Wêreldkampioene. Ek was 40 toe ek die Bokke begin afrig het, die jongste coach ooit wat ‘n Wêreldbeker gewen het.” Foto: Verskaf\nHy was van jongs al op kosskool en daardie skoolmeester-afrigters was op ’n manier sy redding – hul dissipline, hul lesse. “Ek onthou die rugbytoere Nelspruit toe, Alma, Warmbad, die blootstelling, ek sou nooit andersins daar gekom het nie.”\nEn hy was agterin die bus besig om die netbalkaptein te vry?\n“Nee, nee, korreksie, ek het heel voor taktiek met die afrigter bespreek!”\n"Jy kan tog nie bou as jy nie bande vorm met mense nie.”\nHy is deel van ’n groot groep skoolonnies wat later yster-afrigters geword het – Eddie Jones, Kitch Christie, Nick Mallett, dok Craven, afrigters wat dissipline, menseverhoudinge en tradisies vooropstel.\nHy vertel van sy verhouding met die Bulle se senior spelers: “Ek het hulle heel aan die begin genooi vir aandete by my huis, dis meer persoonlik as ’n restaurant of kleedkamer, ek wou my voordeur vir hulle oopmaak. Jy kan tog nie bou as jy nie bande vorm met mense nie.”\nIn die Bulle se rugbykultuur word daar gebid voor en ná ’n wedstryd.\n“Met my seuns Clinton (links) en Wesley en die Drienasiesbeker ná ons 2004-wen. Rugby is vir hulle ’n bonus, ek is veral trots daarop dat albei grade kon behaal.” Foto: Verskaf\n“Ja, ek is ook deel daarvan. Belangrikste is wedersydse respek vir mekaar.\n“Daar is Bulle wat Moslem is, soos Nizaam Carr, almal word aanvaar en gerespekteer.”\nMense het ’n ding oor hom en dissipline, sê hy. “Ek was net gedrewe om te kry wat ek wou hê. Dis eenvoudig: Gee die coach wat hy wil hê, ondersteun hom en jy kry resultate. Op die ou einde was Kitch Christie reg: Dis die resultate wat tel.”\nNee, verseker hy, geen bewerasies nie, inteendeel, hy kan nie wag nie.\nMaar hy besef ook nou professionele rugby is nie soos skool nie. “Iemand soos Morné Steyn het drie kinders; ek kan hom nie soos ’n 19-jarige hanteer nie.”\nWhite het einde laas jaar Covid-19 gehad. “Ek was baie siek. Veertien dae later is ek weer positief getoets, maar op dag 21 was die toets, dankie tog, negatief. Jy lê daar in die bed en doen bestekopname van jou lewe. Bang om dood te gaan, natuurlik. Ek het nog baie jare in my om rugby af te rig.”\nEn nou wag Pro-16, dink jou in, die klomp jong Bulle iewers in die Ierse gramadoelas in druipnat weer. Nee, verseker hy, geen bewerasies nie, inteendeel, hy kan nie wag nie.\nMet die 2007-Wêreldbekerwen het Jake White en sy span van Suid-Afrika ’n wen-nasie gemaak, het oud-pres Nelson Mandela gesê. “Hier is ek met die Webb Ellis-trofee by Madiba se huis in Houghton.” Foto: Verskaf\n“Ek het in Frankryk afgerig, ek weet wat wag. Ons is agter die skerms hard besig om spelers wat in Europa gespeel het, te kry om ons bietjie te help. Ons is nog ver van waar ons wil wees, die Curriebeker was net ’n wegspring.”\n“Ek praat met Frans so gereeld as ek kan. Hy is ’n wonderlike ou. Hy sal goed lyk in blou!”\nDie blinkste dag in sy lewe was Vrydag 13 Februarie 2004.\nEn die arme Cheetahs wat beroof is van Pro-16?\n“Dis sleg, veral vir ’n tradisionalis soos ek. Die lang lys unies soos Stellaland, Noord-Vrystaat en Laeveld, het stadigaan gekwyn. In Skotland en Wallis het hulle uiteindelik met net twee unies opgeëindig. Ek sal dit haat as dit hier gebeur. Jy kan nie geskiedenis koop nie. Maar ek hoor tussen die lyne die Cheetahs gaan nie net bly lê nie.”\nDie blinkste dag in sy lewe was Vrydag 13 Februarie 2004. “Vir ’n Suid-Afrikaanse outjie, om sy nasionale rugbyspan te kan afrig, niks kom naby dit nie.”\n“Hierdie Curriebeker-sege is?.?.?. massief!” Foto: Johan Rynners\nEn wat maak hom allergelukkig?\n“Wen. Ons het destyds ’n noord-suid-gholftoernooi teen die Noordelike Halfrond gewen en toe kom Fourietjie (du Preez) na my toe en sê: ‘Coach, sê wat jy wil, maar wen bly lekker.’ ”


Wikipedia:Navraagafdeling/Geesteswetenskappe - Wikipedia\n1.1 Hoe word Menseregte dag en Vryheidsdag in Suid-Afrika gevier\n2.1 Soeke na kunstenaar: SG Popoff\n3.1 Racheltjie de Beer\n3.2 Lees die moderne kind te min?\nHoe word Menseregte dag en Vryheidsdag in Suid-Afrika gevierWysig\nEk sal graag wil weet hoe Suid-Afrikaners Menseregtedag en Vryheidsdag vier aangesien ons die geskiedenis van die dae ken.– Hierdie ongetekende kommentaar is deur 196.25.60.242 (Bespreking • Bydraes) gelewer.\nPersoonlik is ek maar te bly oor die ekstra vakansiedae! Ongelukkig skeel die politiek agter dit my min. As mense dink Vryheidsdag gaan hulle vryheid bring, of dat Menseregtedag hulle kan help met menseregte, kan hulle seker maar in die droom voortleef. Groete. Anoniem– Hierdie ongetekende kommentaar is deur 198.54.206.88 (Bespreking • Bydraes) gelewer.\nSoeke na kunstenaar: SG PopoffWysig\nDit wil voorkom asof ek op hierdie blad moontlik iemand kan raakloop wat vir my inligting kan gee oor SG Popoff, olieverf skilder, wat natuurtonele geskilder het. Dit lyk asof hy dalk in die vroeë 1900`s deur Suid Afrika gereis het en skilderye geverf het op hardboard en dan verkoop het om `n bestaan te kan maak / verder te reis. Kontak my asb. by gawie@gabotse.co.za. Dankie. Gawie– Hierdie ongetekende kommentaar is deur 41.117.88.185 (Bespreking • Bydraes) gelewer.\nRacheltjie de BeerWysig\nKan u vir my se, waar ek Racheltjie de Beer (spesifiek die leesboekie) in die hande kan kry?– Hierdie ongetekende kommentaar is deur 41.145.67.53 (Bespreking • Bydraes) gelewer.\nLees die moderne kind te min?Wysig\nModerne kinders lees te min. Hulle se dit is verveelig en hou hulle dus besig met ander goed soos "mixit" en "Facebook" en ander goed. Hulle kan nie eers meer reg spel nie en hul kennis verswak omdat hulle nie lees nie. Lees is eintlik baie lekker en leer jou nuwe goed en verbeter selfs jou speling. Deur te lees vermeerder en vebeter jou kennis.– Hierdie ongetekende kommentaar is deur 41.56.200.197 (Bespreking • Bydraes) gelewer.\nDit spyt my, maar ek sal jou eie spelling oor die hoof sien.\nGraag verwys ek jou eerste na https://af.wikipedia.org/wiki/Wikipedia:Geselshoekie#Tegnologie_steel_gesinstyd .\nWaar daar ander afleiding is, geniet lees nie noodwendig dieselfde prioriteit nie. Daar is jy reg.\n"Lees" op sigself is 'n baie ruim begrip. Ek gaan nou nie die narratologie en semiotiek insleep nie, want dan raak die saak baie ingewikkeld. Maar tog: jy weet immers waarvoor die sebrastrepe oor die pad geverf is, reg? Dit is 'n voetoorgang: die motors moet bedag wees op die voetgangers, die voetgangers mag oorloop. Vir elke teken is daar 'n betekende of betekenis. Die skrywers stuur 'n boodskap na die moontlike ontvanger, die ontvanger lees die boodskap en probeer peil wat die skrywer hiermee probeer oordra. Dit wil sê, jy moet iets kan "lees" om te begryp waarvoor dit staan. Mense is ook tekens, ook plante, honde wat blaf, katte wat spin - alles is tekens wat gelees moet word. Hoe meer kompleks die samelewing word, hoe meer moet ons noodwendig "lees".\nJy verwys seker na die lees van boeke. Jy spesifiseer nie of die leesstof fiksie, nie-fiksie of pornoblaaie is nie. Ek veronderstel dus jy verwys na die papiergevulde, inkbekladde reghoekvormige bundeltjies wat in die biblioteek opgestapel is. Of die klomp .pdf's wat jy gratis by die internet kan aflaai?\nNou goed, daar is verskeie faktore:\n1. Is daar werklik "genres" (boeksoorte) waarvan die kinders hou en wat wel beskikbaar is? Hier kan jy inreken hoe vrekduur boeke in Suid-Afrika is. As jy in Holland of Duitsland sou bly, kos 'n boek jou dikwels skaars EUR 3,00-15,00. In Suid-Afrika kos splinternuwe boeke selde onder R50,00-R350,00. En, sal die uitgewers sê, dit is alles die Suid-Afrikaanse kopers se skuld. Hoe meer boeke gekoop word, hoe laer sal die pryse daal, sê hulle. Dit klink na 'n sirkelredenasie, maar toemaar, gelukkig is daar biblioteke.\nWat tweedehandse boeke betref, kan jy na willekeur kus en keur teen goedkoper pryse. Jy plunder tweedehandse boekwinkels oor onderwerpe waarvan jy hou. En tog wéét ek daar bestaan nie iets soos Amazon.co.za nie: ek sou graag "The Third Jungle Book" wou lees, maar daardie boek is seker nog nooit na Suid-Afrika gebring nie.\nIn Afrikaans is daar regtig 'n tekort aan baie genres, soos bv. Ridderromans. Lekker bloedbevlekte swaarde en eer en al sulke goed wat vir INTJ-outjies soos ek nie sin maak nie. Die skrywers het nou eenmaal vasgehaak op sosiale probleme. En dit moor die seuns se lus vir lees. Afrikaanse niefiksie is ook gereeld die stiefkind.\n2. As jy eendag 25 jaar oud word en nou jou volle fisiologiese verstand gekry het, dan sal jy insien dat nie alle kennis op die Internet te vinde is nie. Terwyl die skoolhoofde en onderwysdepartemente in hul alwysheid die een skoolbiblioteek na die ander sluit om plek te maak vir rekenaarlokale, besef hulle nie dat baie van die noodsaaklikste, geldige en UITERS SKAARS, DUUR EN WAARDEVOLLE inligting by die deur uitgesmyt word nie. Wikipedia is nie alwetend nie. Hierdie webwerf voed op ander bronne.\n3. Afrikaanse tieners en tieners uit die swart gemeenskappe is nie soos die individualistiese Engelse en Duitse stadsdoedies nie. Die Afrikaanse jeug wil meestal klone van hul portuurgroep wees - en die klerewinkels en ander "tienerwinkels" maak SAKKEVOL geld uit hierdie suckers. Ongelukkig is die in-groep nou nie die intellektuele groep in die evolusieleer nie, maar juis die uitskot: en almal probeer juis kompeteer wie se onderbroek om sy enkels kan hang. Op hoërskool kon die Engelse leerders in ons klas my altyd so betower: hulle het die vreemdste goth/punk-modes gemaak uit hul oumas se klerekaste en sulke dik boeke gelees van ongeveer 700 bladsye lank elk. Hulle wou hoegenaamd nie die Mr. Price-klere dra (die enigste modewinkel vir tieners op die dorp) wat die Afrikanerkinders gedra het nie. Die Afrikaanse kinders probeer mekaar met hul kloongedrag en materialisme beïndruk. Ook het ek met 'n Afrikanerseun se ma gepraat in 2011 - hul gesin was tydelik Amerika toe: daar het die kinders openlik vrae aan die onderwysers gestel en die saak bespreek. En die leerders het héwig met mekaar verskil. Toe hy tuiskom in Suid-Afrika het dit vir hom gevoel of sy stamgenote in "hokkies"/"boksies" leef. Hulle kan nie in die klas saamgesels oor 'n onderwerp nie en loop net klas om die dag om te kry. Dit was vir hom erg beklemmend en benepe. So kan jy ook die boeke betrek: dit is nie slegs vir snobs bedoel nie. Dit is eerder 'n verlengingstuk van jou individualiteit en belangstellings. Hou jy van duik, dan is 'n boekrak voel duikboeke deel daarvan. En hoe ruimer jou smaak, hoe meer sê dit iets van jou veelsydigheid. Later is Afrikaanse en Engelse boeke nie meer genoeg nie, nee - dan stel jy belang in Duits, Frans, selfs die verhandelings in Latyn en die oud-Griekse wysgere. Ook in tale wat niemand ken nie. En dit lei na punt 4.\nNou die dag lees ek iewers in "Op weg na begrip" (of was dit nou: "Towards more understanding"?) dat in baie Afrikalande boeke slegs as "studiemateriaal" beskou word. Dit word VREEMD GENOEG JUIS AS "anti-cultural" bestempel. Ek sal later hieroor uitbrei.\n4. Lees raak later jou individualiteit. In 'n kompeterend-politiese wêreld is jy uitgelewer aan jou onkunde en wat die sogenaamde self-toegeëiende "meningsvormers" in jou keel afdwing. Jy is nie wat jy nét weet nie - jy is ook dit wat jy NIE WEET NIE. HOE MEER MENSE PRESIES OOR DIESELFDE KENNIS BESKIK, HOE GROTER IS DIE MEDEDINGING, tensy julle om 'n gemeenskaplike doel saamwerk. Verder maak jou naïwiteit ook van jou 'n slagoffer van uitbuiters of eensydige verslaggewers wat die volle waarheid verswyg. Hoe minder jy weet, hoe minder krities kan jy teenoor 'n saak staan. As die Satan vir jou 'n vers uit die Bybel aanhaal, moet jy vyf in sy gesig smyt. As jy dus iets weet wat ander nie weet nie - het jy 'n voorsprong. As jy daardie kennis egter vryelik deel ten gunste van beskawing, is jou doel edel. Hoe meer jy besef jy is uitgelewer aan jou onkunde, hoe meer wil jy weet. Die meeste probleme het reeds 'n antwoord, en dit is in boeke opgeteken. Party in Afrikaans, party in Engels, party in Hollands, Duits, Zoeloe, Latyn... Gaan vind dit.\nUitsprake soos dié op PRAAG hamer deur my kop: My liewe hemel, het die Afrikaner in 1994 dan niks geweet nie? Het hy nie Solsjinitsin gelees, of selfs Arthur Koestler of Albert Camus oor die “Rooi Kerk” nie? Die Franse intellektuele wat in die sewentigerjare verdoemende kritiek op marxisme en kommunisme gelewer het, het in die laat sewentigerjare selfs die voorblad van die Amerikaanse tydskrif Time gehaal.\nVandag het ek nog gelees in die outobiografie An der Hand Gottes: von Pommern nach Südafrika (2004) deur Klaus D. Vaqué (die skrywer van Verrat an Südafrika / Verraad teen Suid-Afrika) oor die Sowjet-Russe wat Pommere tydens die Tweede Wêreldoorlog ingepalm het toe die tyd teen Nazi-Duitsland begin draai het. Die soldate was opgesweep:\n"Brecht mit Gewalt den Rassenhochmut der germanischen Frauen! Nehmt sie als rechtmäßige Beute! Tötet, ihr tapferen, vorwärtsstürmende Rotarmisten, tötet!" (bl.5).\nIn troppe is by huise opgedaag. Een Duitse vroueslagoffer in Kolberg (vandag Kołobrzeg, Pole) is byvoorbeeld 45 keer deur dronk Sowjet-Russe verkrag en vir dood agtergelaat (bl. 6). Van 9-jarige dogters tot 78-jarige vroue is daar nie ontsien nie (bl. 6-7). Oor sulke "geregverdigde" oorlogsverkragtings word daar mos nooit in die geskiedenis gepraat nie.\nVerder moet VRAE jou kompas wees.\nEk wou weet waarom is die Jode dan sulke gehate mense deur die eeue heen. Toe ek gaan lees in Lady Magnus se boek, is dit vanaf die Middeleeue heel verklaarbaar:\nJy is 'n minderheidsgroep.\nJou God is belangriker as ons kultuurgroep.\nOmdat jy nie in ons kultuur wil deel nie, is jy nie een van ons nie. Jy is outomaties op ons verdagtelys.\nDie Jode glo nie in iets soos "ras" nie - dit is 'n sosiale konstruk.\nDie Jode is dikwels as briljante kundiges genader om vir die konings te kom werk, veral vir die mees gehate werk: as belastinggaarder. As hulle te suksesvol geraak het, het die konings slegs 'n oproep gedoen op die vervolging van die Jode en so hul grond gekonfiskeer. Na 'n tydjie is die Jode weer teruggeroep. Hulle was dan ook die eerste volbloed, wêreldwyse stedelinge wat nooit geboer het nie; pleks daarvan om in die land te belê (wat telkemale gekonfiskeer is), het hulle eerder in boeke, juwele, goud en skilderye belê. En hierdie kommoditeite se waarde vermeerder nogal heelwat meer as jou gemiddelde broodprys. Nou kan jy klaar insien hoe die landvolk in konflik kom met mense wat self niks vervaardig nie. En dan weer - waarom het die landvolk nie by hul eie geliefde konings geld gaan leen nie? Goeie vraag.\nDie Joodse volk het van meet af aan baie klem gelê op die onderwys - want hoe anders sou hulle die Hebreeuse teks kon verstaan, wat tog van hul moedertaal [die landstaal] verskil? Hier is nou klaar nog 'n verskil tussen die landsvolk en die stedelike volk. Eers 200 jaar gelede het die groot verstedeliking begin plaasvind en slegs minder as 50-60 jaar terug is verpligte onderwys in Europa ingestel.\nMet die tasbare en sigbare beleggings ens. het daar 'n groot verskil begin ontstaan tussen die "ryk Jood" en die "arm volk". Vergelyk jou Gini-koëffisiënt. Onthou ook dat die Joodse handelaars dikwels baie beweeglik was tussen lande en veel meer op die hoogte van sake was.\nEn dan, soos Magnus ook gesê het [en dit voel ek vandag ook aan my bas hier in Suid-Afrika as blanke], hoeveel van hierdie landvolk het ooit vir die Jode die kuns gaan afvra? Pleks daarvan om net in die rykdom vas te kyk en te sê: "Jy steel van ons!" "Jy is 'n Jood, daarom het jy geld, daarom bedel ek by jou". Ek het eerlikwaar simpatie met die Jode!\n5. Die lees van fiksie kan 'n tydrowende taak wees om lewenswaarhede op te doen. En tog spaar dit tyd en geld. Dit kan voorkom dat jy dieselfde foute maak. Want onthou, mense maak oor en oor dieselfde foute dwarsdeur die eeue heen. Trouens, ek voel soms of ons wêreldwyd bloot op 'n 1960's-replay is [as ek The Revival in Indonesia lees], wat weer 'n replay is van die Grieks-Romeinse Ryk voor dit ingetuimel het. Van die oudste slenters vang die "alwyses" met 'n piesangskil. Waarom Afrikaanse jeugboeke heeltyd oor dwelms, seks en vigs handel, weet ek nie - want daar is veel groter verstandsprobleme daarbuite wat aandag behoort te geniet. Ons praat van "menseverhoudinge"; paradigmas wat samelewings kan omswaai van 'n gemaksugtige, egosentriese "wil-hê" samelewing, na 'n vooruitstrewende, altruïstiese "wil-gee" samelewing (waaraan almal meedoen). Ongelukkig leer nie alle boeke vir kinders/lesers om 20 jaar die toekoms in te dink nie; die meerderheid is meer gepla oor wie om vir Saterdagaand se partytjie te nooi. Trouens, seks, dwelms en vigs is dikwels die simptome van 'n dieperliggende etiekfout - en dit is nie noodwendig die sielkundige "selfbeeld" waaraan iets skort nie. Nee, dit is jou lewensingesteldheid. Gaan dit oor wat jy uit die lewe probeer haal ("Ek weet wat ek uit die lewe wil hê"), of wat jy in die lewe wil agterlaat? Die keuse is joune.\n6. Dit is niks vreemd as tienerseuns nie lief is vir fiksie nie. Ek was self daar, want my hooffokus was op wêreldkennis, om ingelig te wees. En vandag kan ek nie genoeg lekker fiksie lees nie. Dit is trouens wetenskapsfiksieboeke wat my weer leer lees het. Jy mag droom oor die toekoms en spekuleer wat die uitkoms van die huidige tegnologiese loop kan wees. Jy mag hou van die hegte broederskap in The Jungle Book. Eerder as om nihilisties die dag om te wens of kwaad vir almal te wees of op te stook.\n7. Logika is 'n gawe, maar logika alleen gaan jou in die Middeleeue hou (ja, dit was daardie tyd so). Dit is 'n wanpersepsie wat in 'n teelepel water moet versuip. Dit noem ons blote spekulasie en/of retoriek. Kennis moet jy eers opdoen om genoeg gegewens te kry OM DAARDIE LOGIKA op toe te pas.\n8. Dikwels is die onderwysers self nie lesers nie en die leerlinge is onbewus van die gratis aanlynstelsel; sien: Biblioteek, waar jy kan gaan kyk watter boeke in jou dorpsbiblioteek is. Vroeër is ook aangevoer "the education system which encourages the students merely to regurgitate what the teacher has taught them" (Towards more understanding: p. 215), maar soos ons nou weet is die uitkomsgebaseerde onderwysstelsel 'n bôggerop, want 'n kind sal altyd die pad met die minste weerstand volg: pleks daarvan om in biblioteke te gaan rondblaai, blaai ons op Google rond. Verder - Sipho in KZN se hinterland het geensins 'n biblioteek tot sy beskikking nie. Waar moet hy al die bronne vandaan kry? Wat as hy geen selfoon- of telefoonopvangs vir Internet het nie? Die kurrikulum het ook nie die leerlinge geleer om twee uiteenlopende feite met mekaar te probeer versoen nie. En die feite word selde in diepte bespreek.\n9. Die stryd tussen "boeke" teen "mondelinge vertellinge" is nog lank nie uitgewoed nie.\n10. In David Brindley se artikel "Creating a reading tradition" in Towards more understanding 221-224, is daar nog redes:\nDie weer is te lekker: die strand is beter as 'n boek; en tog - Amerikaners dra 'n boek in hul broeksak en die Engelse en Russe lees op moltreine. So?\nGeldskaarste [en tog, wat van die biblioteek?]\n"The common denominator of black and white students is, of course, their aspirations and needs, which are more or less identical. After "survival" needs, what are young people's vital life-concerns? Love, sex, school, sport, cars, entertainment, growing up, and regrettably, drugs, war, death and violence."\nHy stel voor:\nOuers moet boeke met hul kinders lees en bespreek.\nKinders moet toegelaat word om enigiets te lees - strokiesprente, pamflette, koerante.\nBoekklubs, feeste ens. kan miskien help\n11. Dan, volgens Tötemeyer: Public libraries are often only used as study facilities. Students bring their own study materials and leave the library again with these. The library stock is not consulted, or if it is, it may be only the [p. 102] reference works. Owing to unfavourable social conditions such as overcrowding in the home, lack of electricity, etc. the library is seen as merely a convenient place of study. Some students get rid of their books after having passed their examinations and the library never sees them again\nP.O. Fayose tries to explain this phenomenon as follows: "There are no cultural or social rewards for reading. In fact society sees reading as anticultural... Parents and adults rarely read, so children do not have adult role models to imitate.[p. 103] Ons moet ook nie ons blindstaar teen die handjievol gekunstelde swart Engelssprekende stedelinge wat die groot aantal lesers is nie, sê hierdie Nigeriër.\n12. Ander faktore by die Afrikatale sluit in: Die meeste boeke is niefiksie (skoolboeke); selde word jeugfiksie in die Afrikataal geskryf; die beroepstaal is Engels - tensy jy jou eie sakebedryf wil begin; baie boeke word swak vertaal of word uit 'n kultuursfeer geskryf wat bots met die ontvanger se kultuursfeer. En dan is daar die ou slaanstok: Apartheid. Apartheid was mos so liberaal (ja!!) om elke taal eweveel reg te gee in sy eie tuisland - soortgelyk aan wat Duitsland en Brittanje vandag aan al die minderheidstale in hul betrokke gebiede doen [dink maar aan die Walliese borde in Wallis...; borde in Fries in Oos-Friesland]. Maar vra gerus wat het toe in die Transkei en Ciskei gebeur - Suid-Sotho en Xhosa is om die apartheidsregering 'n toffie te wys net so van die tafel gevee. Engels is bo-op die lessenaar geplaas en alle wetgewing is net so in Engels ingevul. So: die eie moedertaal word vandag met suspisie bejeën (1993). En vandag (2015) is die Engelse universiteite meer "bevrydend" deur skielik regte toe te ken aan Afrikaans en Xhosa aan die Oos-Kaap, terwyl die Afrikaanse Universiteite landwyd as rassisties beskou word. Vir iemand wat sy geskiedenis ken is die huidige stroom uiters lagwekkend.\n13. Laastens, besoek ook www.leesmonitor.nu om meer te wete te kom wat die leesneigings in Nederland is. Daar kry jy antwoorde soos: Welke kinderen houden van lezen? Met name jongere kinderen, meisjes, migranten en leerlingen op de hogere onderwijsniveaus vinden lezen plezierig. Dat kinderen minder van lezen gaan houden als ze ouder worden, komt door de opmars van 'het lezen om te leren' en verplichte boeken voor school. Ook verschuift hun voorkeur van gedrukte boeken naar digitale media zoals computerspellen.\nWelke volwassenen houden van lezen? Hoe ouder Nederlanders zijn, hoe groter hun interesse in literair lezen. Er is geen verschil tussen de seksen, al hebben vrouwen wel andere literaire leesmotieven. Ook staan ze positiever tegenover voorlezen dan mannen. Suidpunt (kontak) 19:13, 9 November 2015 (UTC)\nOntsluit van "https://af.wikipedia.org/w/index.php?title=Wikipedia:Navraagafdeling/Geesteswetenskappe&oldid=1397444"\nLast edited on 9 November 2015, at 20:06\nDie bladsy is laas op 9 November 2015 om 20:06 bygewerk.


Pieter, jy is onderwyser, kortverhaalskrywer en self ook digter. Wat was vir jou as digter die grootste uitdaging met die samestelling van Rymreise?\nIn die algemeen was dit vir my belangrik dat verse opgeneem moes word wat tot die moderne kind se psige sal spreek. ŉ Gesonde balans moes dus deurgaans gehandhaaf word tussen die teenwoordigheid van enkele ouer, meer gekanoniseerde tekste (waarvan leerders beslis ook kennis behoort te neem) en nuwe, kraakvars, sprankelende stemme – sommige daarvan selfs voorheen nog ongepubliseerd – wat eietydse temas op unieke wyses verwoord.\nDit bring my by ŉ volgende, meer spesifieke uitdaging: deurlopende, kontinue gehalte. Omdat daar relatief min gepubliseerde gedigte in Afrikaans vir hierdie ouderdomsgroepkind (10- tot 13-jariges) bestaan, moes uitnodigings aan digters, voordrag- en ander onderwysers gerig word om die pen op te neem om geskikte bydraes vir moontlike plasing in Rymreise te lewer. My taak was dit die afgelope drie jaar om in samewerking met my medesamesteller, die uitgewer en die betrokke digters aan sommige van hierdie voorheen ongepubliseerde gedigte te timmer en te skaaf totdat hulle op ŉ waardige wyse skouers kon skuur met dié van ou gunstelinge soos Eugène N Marais, C Louis Leipoldt, AG Visser, Totius, George Weideman, Antjie Krog, Daniël Hugo, Philip de Vos en ander.\nKuns: Alida Bothma\nHet jy as kind ook graag gedigte gelees, en indien wel, hoe sou jy sê het jy by die lees van gedigte gebaat?\nVan kindsbeen af het die geskrewe woord my gefassineer. As laerskoolseun was dit veral die rympies en sprokies in die Die skatkis-versameling (my oorlede pa het die volledige stel destyds by ŉ rondreisende kolporteur aangeskaf) wat ŉ blywende indruk op my kindergemoed gemaak het. Ook die mooi ritme en ryme van sommige Halleluja-liedere moet, in die vorming van my generasie se digters, beslis nie buite rekening gelaat word nie!\nIn die hoërskool was ek so bevoorreg om die digter/skrywer George Weideman as Afrikaans-onderwyser te kon hê. Hy het my as leerder blootgestel aan meer moderne digters se werk en het my as’t ware ingelei in die mistieke wêreld van die poësie as sodanig. Ook ons dorpie se destydse bibliotekaresse, Dana van Zyl, moet hier uitgesonder word: sy het literêre tydskrifte soos Contrast spesiaal, so glo ek vandag, vir my en George bestel en my ook altyd op die hoogte gehou van nuwe toevoegings tot die biblioteekrakke.\nIemand wat lees, en spesifiek gedigte lees, sal altyd ŉ voorsprong bo ŉ nielesende hê. Dit gee aan jou daardie fassinasie met en verwondering aan die woord. Ook dit wat die juiste woord kan be-téken en vermag. Jy begin woordbewus lees, woordbewus luister, woordbewus lewe. En uiteindelik ook woordbewus skryf.\nEk sê altyd aan my leerders: Die eerste plek waar hulle, hul ouers en hul onderwysers die verskil sal bemerk, is aan die hoë punte wat hulle skielik vir hulle opstelle sal verwerf! Gaandeweg sal ook die ander vakke se punte verbeter: Hoe vinniger en doeltreffender jy kan lees, hoe vinniger en doeltreffender sal jy ook kan leer en kennis verwerf.\nWat is dit van gedigte wat jou vandag nog so lief maak vir hierdie kunsvorm?\nMet ŉ goeie gedig kan jy iets sê – vir die hier en die nou, maar inderdaad ook vir toekomstige generasies – wat jy op geen ander wyse só gesê kan kry nie. Jy kan iets uit die donkerste (of mees verligte!) kamer van jou siel loop haal, dit die nodige woordvlerke gee en sien hoe dit wegfladder die toekoms in.\nWat is jou gunsteling-vers wat in Rymreise opgeneem is en waarom?\nDit is ŉ moeilike een. Dalk omdat daar nie net een is nie, maar vele. Tog sal ek nie graag sommige verse (en, derhalwe, bydraende digters) hier bo ander wil uitlig en bevoordeel nie. Maar hiermee sal ek wel volstaan: ŉ paar ou sterre is skitterblink afgestof en ŉ hele paar nuwes is gebore!\nKen jy kinders wat lief is vir gedigte? En met al die tegnologiese ontwikkelinge en vermaak wat op kinders se aandag aanspraak maak, is daar hoop vir die voortbestaan van die boek?\nJa, daar is inderdaad heelwat leerders wat steeds lief is vir gedigte. Vir die lees én die skryf daarvan. Vir so lank daar nog ŉ hart in die menslike liggaam bly klop, vir so lank daar nog warm bloed deur ons are vloei en ons emosies soos liefde, haat, teleurstelling en ŉ groot verskeidenheid ongebreidelde vreugdes mag ervaar, sal mense hierdie gewaarwordinge op skrif wil stel, of van ander, soortgelyke wedervaringe wil lees. Op papier of met behulp van die elektroniese media.\nJaarliks kry ek steeds leerders wat met handevol gedigte of liedjies by my om raad en hulp kom aanklop. Ware kreatiewe siele sal daar altyd wees. ŉ Al groter uitdaging sal dit egter voortaan vir gevestigde skrywers, Afrikaans-onderwysers en ander kultuurwerkers en -instansies (ook uitgewershuise) begin word om leerders sodanig te stimuleer en te motiveer dat hulle steeds in Afrikaans sal wil skryf, sing en dig. Geen doekies durf verder omgedraai te word nie: sit ŉ Afrikaanssprekende leerder deesdae met sy of haar neus in ŉ boek, is daardie boek nege uit die tien kere ŉ Engelse boek. Voel hy of sy die behoefte aan om sy/haar siel op vlaktes wit papier vrye teuels te gee, is daardie gedig meestal in Engels. Dit is die realiteit: wat die uitleef en die uitskryf van die huidige generasie tieners se kreatiwiteit betref, suig Afrikaans lank reeds aan die agterspeen. Ons durf onsself nie verder flous nie. Eerder moet ons, in die woorde van een van ons ouer digters, finaal besef: “Komaan! Daar’s ŉ stryd te stry, daar’s werk!” Ek vertrou dat die baie ure se werk wat in Rymreise ingeploeg is, ŉ positiewe bydrae in hierdie verband sal kan lewer.\nUit die Woordfees-program:\nAangebied deur Nasou Via Afrika\nUitgewers Adinda Vermaak en Pieter Strauss se Rymreise sal jou deur die kosmos van die poësie laat vlieg op die rug van ’n perd. Alida Bothma se illustrasies van dié unieke bloemlesing vir laerskoolleerders en alle liefhebbers van poësie sal jou eweneens betower. Kom luister hoe van die digters voorlees en bekyk ’n uitstalling van die oorspronklike illustrasies. ’n Lekker vrolike partytjie vir oud en jonk!\nBywoning is gratis, maar bespreek voor 7 Maart by rudi.venter@nasou.com.\n11 Maart 19:00 | US Kunsgalery | 50min | Gratis, maar RSVP noodsaaklik


Pompeo-uitspraak ’n hupstoot vir stryd teen onteiening sonder vergoeding - AfriForum\nAfriForum het Mike Pompeo, die Amerikaanse minister van buitelandse sake, se waarskuwing verwelkom dat onteiening sonder vergoeding katastrofies vir Suid-Afrika se ekonomie en die land se bevolking sal wees. Volgens Kallie Kriel, uitvoerende hoof van AfriForum, is dié uitspraak ’n reusehupstoot vir dié burgerregteorganisasie se internasionale veldtog om buitelandse druk te mobiliseer teen die Suid-Afrikaanse regering se planne om hul ideologie van onteiening sonder vergoeding te implementeer.\nPompeo het sy uitspraak ten opsigte van Suid-Afrika se planne vir onteiening sonder vergoeding vanoggend in Addis Abeba in Ethiopië tydens die sitting van die Verenigde Nasies se Ekonomiese Kommissie vir Afrika gemaak.\n“Aangesien die VSA een van Suid-Afrika se grootste handelsvennote is, moet die Suid-Afrikaanse regering Pompeo se waarskuwing met erns bejeën en besef dat ideologies gedrewe beleidsrigtings ernstige bedreigings vir die land se ekonomie inhou. Zimbabwe en Venezuela bewys met hul werkloosheidskoers van sowat 90% dat almal behalwe die politieke elite daaronder ly as eiendomsreg geskend word,” sê Kriel.\nErnst Roets, AfriForum se hoof van beleid en aksie, en Monique Taute, bestuurder van veldtogte, het pas die Amerikaanse been van dié organisasie se #DieWêreldMoetWeet-veldtog van stapel gestuur. Dit behels onder meer die mobilisering van buitelandse druk teen onteiening sonder vergoeding. Roets het reeds gister ’n voorafopgeneemde onderhoud met Tucker Carlson op FoxNews gevoer en gaan talle ander media-instellings, meningsvormers, politici en dinkskrums in die VSA besoek.\n“Beleggers verlaat vanself lande waar eiendomsreg nie gerespekteer word nie. AfriForum se poging om buitelandse druk te genereer, is juis om te verseker dat beleggers druk op die Suid-Afrikaanse regering plaas om beleggings te red,” sluit Kriel af.\nPost Tags:\t##DieWêreldMoetWeet#AfriForum#grondonteiening#Mike Pompeo#Onteiening sonder vergoeding#VSA


EM027BS014, PDI EM027BS014 LCD-paneelverspreider | LCDs-Display.com\nLCDs-Display.com is 'n spesialiteitsverskaffer van PDI EM027BS014.\nPDI EM027BS014 is nuut & oorspronklike voorraad beskikbaar by LCDs-Display.com, dieselfde dag gestuur met gratis gestuur koste.\nVir die PDI EM027BS014-pdf datasheet of gedetailleerde spesifikasies van die PDI EM027BS014 of ander PDI LCDs, asseblief e-pos ons, sal ons gelukkig wees om een te voorsien.\nVersoek 'n kwotasie van PDI EM027BS014 verspreider by LCDs-Display.com. E-pos ons: info@LCDs-Display.com\nVerwante model vir "EM027BS014"\nVerwante sleutelwoorde vir "EM027BS014"


Slang hang toe waar oorbel moet | Maroela Media\nAshley by die hospitaal met Bart wat in haar oorgaatjie vassit. Foto: Facebook\n‘n Vrou van die Amerikaanse deelstaat Oregon, se troetelslang het in die oorbelgaatjie in haar oorlob vasgesit.\nDie BBC berig Ashley Glawe het ‘n foto op Facebook gedeel van die klein luislangetjie wat in die oorbelgaatjie in haar oorlob vassit. Sy het by die foto geskryf dit was by verre een van die “malste” oomblikke van haar lewe.\nVolgens Glawe was sy besig om met die slang, genaamd Bart, te speel, toe hy skielik in die gat in haar oorlob ingeseil het. “Dit het so vinnig gebeur en nog voor ek besef het wat aangaan, was dit klaar te laat.”\nGlawe het gesê dokters het haar oor verdoof, die gat groter getrek en smeerjel aan die slang gesmeer om hom uit die gat te kry. Volgens Glawe is sy en Bart ongedeerd.\nDie foto en inskrywing word intussen wyd op sosiale media gedeel.\nBeyoncé se swangerskapnuus het internet op hol\nRegtig?! · 2 jaar gelede\nSo hoe groot was die gat dan?\nWat sal die mense nog doen om die nuus te haal! Dis grillerig\nRick Grobler · 2 jaar gelede\nSimpel verby… Maar eintlik pas dit by haar voorkoms…\nDis een manier om die boewens van jou af weg te hou…\nLiesbet · 2 jaar gelede\nAi tog, die arme slang. En al wat die slang wil doen is in die natuur rond seil …\nJinne, hoe groot is haar oor”gaatjie”?\nErnstig op soek na aandag. Wat het fout geloop wonder ek?\nSy lyk vir my na ‘n ware Hilary Clinton aanhanger!!\nGAAAAAAP…. NOG IETS ????\nSy moet aangekla word van dieremishandeling maar nouja als is moontlik in USA\nGgggggg ! Gril ek nou…Kan bly wees hy het haar oor ge “pick” en nie haar neus nie …\nAl die kommentaar klink vir my soos daai oom of tannie in familie waarvan geen jong mens van hou nie.\n@Né …. dit moet vir jou ‘n verskriklike gevoel van vrees inboesem, want al die kommentators hier het immers iets wat min jongmense van vandag het – VERSTAND!\nHahaha, julle is sssssnaaks!!!!\nRERIG? Laat my dink aan die verhaal van Eva se dis die slang en die slang se dis Eva…? Jaloers op daai slang se vermoë om n gaaitjie te benut: BEDOEL MY GOLF PUTTING ONVERMOË……\nDis seker die lelikste oorbel wat ek nog gesssssssien het.\nGelukkig was dit die oorgaatjie…..\nSo sexy oorgatjie. Sê niemand ooit -.-\nSarkasties · 2 jaar gelede\nWooow dis nou interessante nuus! Beslis ‘n storie werd…\nSnip · 2 jaar gelede\nHel, daai slang moes mooi korrel om in daai gat te beland, want as mens so groot gat in jou oor het sonder `n ring binne, hang die oor soos `n los vel. Sien geen ring binne nie die oorgat nie.\nWas hier alkohol betrokke? :)))\nHahaha, lekker lag ek nou vir jou Ronel.\nHulle pas mooi bymekaar,hulle moes hom daarin gelos het.\n‘n Slang bly maar lief vir ‘n gat!